Lidija, Vasilija i Jelena dobitnice Laguninih knjiga – Semendria\n19. oktobar 2016. KULTURA – Prošlog vikenda četvoro gledalaca filmova u našem Bioskopu, koji su imali najviše sreće u nagradnoj igri Centra za kulturu Smederevo i beogradske izdavačke kuće „Laguna“ dobili su po jedan primerak romana iz Lagunine edicije Filmovane knjige. Knjigu „Lav, veštica i ormar“ iz serijala Letopisi Narnije, autora Klajva Steplsa Luisa dobile su Lidija Milovanović, koja je u avgustu gledala film „Tajne avanture kućnih ljubimaca“ i Danijela Jovanović, gledalac filma „Kikoriki: Legenda o zlatnom zmaju“ prikazanog u septembru mesecu. Dva primerka klasika domaće književnosti, romana „Petrijin venac“ akademika Dragoslava Mihailovića dobile su Vasilija Krstić, gledalac filma „Ledeno doba: Veliki udar“ u avgustu i Gordana Anić, koja je gledala „Dnevnik mašinovođe“ u septembru. Ulaznice sa njihovim imena iz kutije za nagradnu igru izvukao je Goran Zečević, urednik filmskog programa Centra za kulturu. Nagrade za avgust izvučene su u subotu, 8. oktobra, pre projekcija filma „Jesen samuraja“, a za septembar u nedelju 9. oktobra, pre projekcije filma „Dom gospođice Peregrin za čudnovatu decu“.\nGledaoci filmova ovog meseca i u novembru koji učestvuju u nagradnoj igri mogu dobiti nove naslove na osnovu kojih su nastala i poznata filmska dela: „Koralina i tajanstveni svet“, Nila Gejmena i „Bridžit Džons na ivici razuma“, Helen Filding.\nKnjiga „Koralina i tajanstveni svet“ je Gejmenovo viđenje dečije fantastike, koju mnogi porede sa Luisovom „Alisom u zemlji čuda“. Na filmsko platno je dospela 2009. godine u režiji Henrija Selika, a glavne uloge su tumačili Dakota Fening i Teri Hačer. „Koralina i tajenstveni svet“ je čudesna, uzbudljiva, zabavna i napeta avantura koja kombinuje i redefiniše dva tradicionalna načina pravljenja filmova. To je stop-motion animirani film, prvi koji je smišljen i snimljen u stereoskopskom 3D-u, nešto što filmska publika do tada još nije imala prilike da doživi!\n„Bridžit Džouns na ivici razuma“ nastavlja se tamo gde se završio „Dnevnik Bridžet Džouns“, prvi od ukupno tri romana iz popularnog serijala Helen Filding o omiljenoj singl devojci celog sveta. Film je ekranizovan 2004. godine, a glumačka ekipa je ista kao i iz prvog filma (2001): Rene Zelveger, Kolin Firt i Hju Grant. Istoimenom serijalu pripada i roman: „Bridžit Džouns: Luda za njim“, objavljen 2014, ali koji nije ekranizovan. Laguna, međutim najavljuje za 20. oktobar najnoviji, četvrti roman „Beba Bridžit Džons“, koji prati priču istoimenog filma premijerno prikazanog prošlog meseca. Zbog ponovne aktuelnosti ove junakinje u najnovijem filmu izabrali smo roman „Bridžit Džouns na ivici razuma“ za našu nagradnu igru, a možda se desi da neko od tada nagrađenih dobije i nastavak. U nastavku nagradne igre podelićemo i ta preostala dva romana.\n« Radulović: Da li penzioneri plaćaju nesposoban menadžment Er Srbije i Železare Smederevo\nBivšem direktoru “Godomina” godinu dana kućnog zatvora »


Rusija nam nikad nije uvela sankcije - Istinomer\nRusija nam nikad nije uvela sankcije\nMinistar spoljnih poslova o odnosu prema krizi u Ukrajini. (Tanjug, 6. 5. 2014. godine)\n“Naš stav se oslanja na dva principa. Prvi je da Srbija poštuje teritorijalni integritet svake države članice UN, a tako i Ukrajine. Drugi je da Srbija ne može uvesti sankcije Rusiji, jer Rusija nikada nije uvela sankcije Srbiji.”\nhttps://www.istinomer.rs/izjava/rusija-nam-nikad-nije-uvela-sankcije/ 2014-05-16 1 5 0 Neistina Istinomer\nIvica Dačić Ivica Dačić\nMinistar inostranih poslova izjavio je da Srbija ne može da uvodi sankcije Rusiji, jer Moskva nikada nije uvela sankcije Beogradu i naglasio da se Srbija trudi da ima uravnoteženi stav vezan za krizu u Ukrajini.\nMeđutim, kako navodi agencija Beta, prve sankcije koje su se odnosile na zabranu izvoza oružja u tadašnju SFRJ uvedene su 26. septembra 1991, a 30. maja 1992. Savet bezbednosti UN usvojio je Rezoluciju 757 o SRJ, kojom se Srbiji i Crnoj Gori, koje su označene kao glavni krivci za rat u BiH, uvode oštre sankcije.\nKrajem marta 1998. Savet bezbednosti UN usvojio je Rezoluciju 1160 o uvođenju embarga na izvoz oružja u SRJ u cilju podrške miru i stabilnosti na Kosovu.\nSve rezolucije usvojene su uglavnom jednoglasno, a kao stalna članica SB UN Rusija ni u jednom od tih slučajeva nije iskoristila pravo veta i sprečila uvođenje sankcija. Povodom pitanja u vezi sa Jugoslavijom, Moskva je u Savetu bezbednosti UN iskoristila pravo veta samo u decembru 1994, sprečivši usvajanje rezolucije kojom se, zbog teške humanitarne situacije na području Bihaća, tražila striktnija kontrola granica SRJ sa Hrvatskom i BiH, a nekoliko puta se uzdržala od glasanja.\nZato izjavu ministra spoljnih poslova ocenjujemo kao neistinu.\nRusija sankcije istorija međunarodna saradnja rat


Lijekovi za kardiovaskularni sistem najprodavaniji – mojKontakt portal – Radio Televizija Kontakt\nCrnogorci popili više od 70 miliona evra lijekova\nLijekovi za kardiovaskularni sistem najprodavaniji\nBy Bojan Hrstić / 03. 09. 2018.\nBANJALUKA – Najveći promet u 2017. godini imali su lijekovi koji se koriste za bolesti kardiovaskularnog sistema, a prema riječima stručnjaka, ovakvo stanje ne čudi jer su, kako kažu, bolesti kardiovaskularnog sistema najčešće bolesti.\n“U protekloj godini je lijekova za kardiovaskularni sistem prometovano u vrijednosti od 125.278.851,30 KM, a njihov udio u ukupnom prometu lijekova je 20,17 odsto”, stoji u podacima Agencije za lijekove i medicinska sredstva BiH koji su dostavljeni “Nezavisnim”.\nIstakli su da su na drugom mjestu prema prometu bili lijekovi za digestivni trakt i metabolizam, sa udjelom od 16,29 odsto u ukupnom prometu lijekova, dok su na trećem mjestu lijekovi za nervni sistem.\nPrema podacima Instituta za javno zdravstvo RS, u 2017. godini registrovano je 210.059 oboljelih od bolesti iz grupe bolesti sistema krvotoka na nivou primarne zdravstvene zaštite, a kako navode, bilo je 20.627 hospitalizacija zbog iste grupe bolesti.\nDragan Unčanin, predsjednik Udruženja kardiologa RS, kazao je da vodeća pozicija u prometu lijekova za kardiovaskularne bolesti uopšte ne čudi.\n“Više od 50 odsto uzroka umiranja jesu kardiovaskularne bolesti u BiH. Takvo stanje s lijekovima je ekvivalentno broju slučajeva razbolijevanja”, istakao je Unčanin za “Nezavisne” i dodao da prevencija ovih bolesti ima dugoročne pozitivne efekte na stanje kardiovaskularnog sistema. Naglasio je da prevencija podrazumijeva eliminaciju štetnih faktora kao što su pušenje, pretjerana konzumacija hrane, konzumacija masne hrane, nekretanje, neregulisani krvni pritisak, dijabetes…\n“Pridržavanjem ovih opštih mjera je moguće postići velike i značajne efekte”, rekao je Unčanin.\nU Ministarstvu zdravlja i socijalne zaštite RS su kazali da su potrošnja i promet lijekova u direktnoj vezi s brojem oboljelih od pojedinih bolesti.\n“Glavni riziko-faktori koji su odgovorni za bolesti srca i moždani udar su duvan, fizička neaktivnost, smanjen unos voća i povrća, prekomjerna tjelesna masa i gojaznost, visok krvni pritisak i povišene vrijednosti holesterola i šećera”, naglasili su u Ministarstvu.\nIstakli su da Ministarstvo kontinuirano sprovodi brojne programe prevencije bolesti i promocije zdravih stilova života.\nNaveli su da su kroz saradnju sa Svjetskom zdravstvenom organizacijom, kroz projekat “Jačanje i unapređivanje modernih i održivih javnozdravstvenih strategija, kapaciteta i usluga za poboljšanje zdravlja stanovništva u BiH”, pripremljeni vodiči i promotivno- preventivni materijali za doktore porodične medicine i građane RS.\n“Konsultanti iz Finske su edukovali 23 edukatora iz dva trening centra sa dvije katedre porodične medicine iz RS. Pripremljeno je sedam vodiča i to za: arterijsku hipertenziju, dijabetes i kardiovaskularne bolesti, hiperlipoproteinemije, gojaznost kod djece i odraslih, za promociju fizičke aktivnosti i odvikavanje od pušenja, te 11 vrsta zdravstvenopromotivnih materijala”, kazali su u Ministarstvu.\nNaglasili su da su to samo neki od programa prevencije, te da je njihovo sprovođenje usaglašeno s Politikom unapređivanja zdravlja stanovništva u RS do 2020. godine.\n“Benjamina i ja pokazali smo ljubav” Stanivuković nakon posjete gradonačelnice Sarajeva Banjaluci\nŠkole u Srpskoj otvaraju vrata za više od 126.000 učenika\nPožar progutao Nacionalni muzej u Riju, otišlo 200 godina rada


Grad Novi Pazar - Rekonstrukcija OŠ „Vuk Karadzić“i podrška grada za učenike sa takmičarskim duhom\nOsnovna škola „Vuk Karadžić“ zahvaljujući rekonstrukciji, uskoro će ponuditi učenicima ali i nastavnom osoblju, potpuno nove uslove za rad. Sredstva za rekonstrukciju obezbedila je istambulska opština Fatih, preko udruženja „Prijatelji Sandžaka“. Školu sa najvećim brojem učenika u Srbiji obišao je gradonačelnik Novog Pazara Nihat Biševac sa saradnicima.\n„U narednom periodu rekonstruisaćemo još četiri učionice čime ćemo olakšati izvođenje nastave a u planu je i zamena grejnih instalacija“, rekao je gradinačelnik Biševac i najavio da će novopazarske učenike koji na regionalnim i republičkim takmičenjima budu postizali rezultate, grad dodatno nagrađivati i da će to postati praksa.\n„Prošle godine su učenici naše škole boravili u Turskoj u okviru Dana folklora. Obišli smo udruženje Bošnjaka i naši prijatelji su nam obezbedili donaciju vrednu 30 000 eura“, kazao je Murić.\nSredstvima opštine Fatih preuređena je kancelarija za nastavnike, rekonstruisano kompletno osvetljenje u školi kao i podovi u najvećem broju učionica, zamenjene klupe i stolovi. Pored ove donacije, obezbeđena su dodatna sredstva za krečenje školskog prostora i rešavanje problema prokišnjavanja jednog dela krova na objektu, čime će se kada sve bude gotovo, kompletirati radovi na unutrašnjem preuređenju škole.


Objavljeno 15.02.2016. u 22h\nU 22 grada Srbije među kojima je i Zrenjanin, obeležen je Svetski dan dece obolele od raka. Podršku Nacionalnom udruženju roditelja dece obolelih od raka pružilo je više stotina građana okupljenih pod sloganom „I ja se borim“ koji su kupovinom balona i prigodnih artikala ovom prilikom pomogli izgradnju hemato-onkološkog odeljenja u Nišu.\nNa platou ispred vodotornja, u okviru akcije nastupili su perkusionisti „Ritam duše“, učenici OŠ „Josif Marinković“ iz Novog Bečeja.\nTačno u 13 časova puštanjem balona, data je simbolična podrška našim najmlađim sugrađanima koji se bore sa ovom opakom bolešću.\nU Srbiji godišnje od malignih bolesti oboli oko 350 dece, al se na sreću i procenat izlečenja povećava. Najčešće maligno oboljenje kod dece je leukemija, a procenat uspešnosti lečenja je između 70 i 85 procenata.\n-Vreme potrebno za lečenje leukemije je oko 105 nedelja. Ohrabruje nas inicijativa Ministarstva zdravlja kojom je u skupštinsku proceduru uzet predlog zakona po kom bi roditelji imali pravo na bolovanje tokom sveg vremena lečenja obolelog deteta, a ne tek četiri meseca koliko je sada zakonom propisano maksimalno trajanje bolovanja – rekla je ovom prilikom Novka Tomić počasni predsednik i osnivač NURDOR-a.\nLokalna samouprava Grada Zrenjanina podržala je ovu akciju otkupljivanjem svih neprodatih balona.\n-Potrebno je da svakog dana mi kao roditelji jedni drugima damo podršku, kao i podršku našim najmlađima koji se bore sa ovom bolešću, a lokalna samouprava će ovu praksu nastaviti i prilikom svake naredne akcije – poručio je pomoćnik gradonačelnika Duško Radišić sa ovog skupa.\nNURDOR kao organizacija ulaže velike napore da oboleloj deci olakša terapiju. Veliki posao i zasluge pripadaju volonterima koji obilaze i posećuju decu na Hematološkim odeljenjima budući da su posete rodbine zabranjene. „Toj deci to mnogo znači“, rekla nam je članica NURDOR-a Milena Markov inače majka dečaka Miloša Markova koji je preminuo od opake bolesti.\nGNB „Žarko Zrenjanin“ drugu godinu zaredom podržava NURDOR, pa će i ove godine biti organizovan\nOsmomartovski sajam knjiga kao i NURDOR-ov bazar.\nSvetski dan dece oblolele od raka – „Mnogo je važno…


Zvezda potpisala ugovore sa četiri školice fudbala\nCrvena zvezda nastavlja da ulaže u svoju Omladinsku školu i veliku pažnju posvećuje razvoju mladih igrača, a pravi pokazatelj su četiri nova potpisana ugovora sa fudbalskim klubovima Sloboda Ljubljana, Rudar Majdanpek, Internacional Sombor i Derbi Novi Sad. Time je naš klub povećao broj školica fudbala koje se nalaze širom Srbije i sveta sa kojima sarađuje, a na naše veliko zadovoljstvo taj broj je stigao do 82 kluba.\nOmladinska škola Crvene zvezde osim što beleži sjajne rezultate već dugi niz godina neprestano radi na pronalasku novih talenata koji će jednog dana biti budućnost Crvene zvezde. Kako bi naš klub pratio mališane koji pokazuju potencijal u ranim uzrasnim kategorijama Crvena zvezda već nekoliko godina uspostavlja saradnju sa školicama fudbala koje se nalaze u našoj državi, ali i van granica Srbije. Iako je do sada pokriveno veliko područje i ljudi iz naše Omladinske škole svakodnevno prate razvoj najmlađih, Zvezda se tu nije zaustavila i nastavila je sklapanje ugovora sa novim klubovima čije će igrače u budućnosti pratiti.\nPredsednik fudbalskog kluba Crvena zvezda, Svetozar Mijailović, obratio se predstavnicima četiri kluba koji su potpisali ugovore o saradnji sa našim Zvezdom i poželeo im puno sreće i uspeha. Govorio je o značaju potpis novih saradnji i povezanosti dece sa fudbalom.\n-Najpre da čestitam što ste se pridružili ovako velikoj porodici fudbala. Naš interes je da se što veći broj fudbalskih klubova povezuje sa našim klubom, a sve u cilju razvoju fudbala, kao i velike koristi koju fudbalski klub Crvena zvezda može dobiti kroz rad i klubova i škola fudbala. Ono što vaši stručnjaci ovde imaju je jedna od najboljih Omladinskih škola u Srbiji. Oni mogu iskustva i znanja stečena u Zvezdi primenjivati u svojim sredinama. Talentovana deca koja se budu učlanila u te klubove i škole mogu takođe i napredovati i iskoristiti mogućnost da dođu u našu Omladinsku školu, te postati seniorski igrači Crvene zvezde. Želim da imamo što više dece koja će se baviti fudbalom, jer je pred njima izazov novog vremena. Često prateći tehnološka dostignuća, decu odvraća od aktivnosti koje sport pruža u svestranom razvoju ličnosti. Crvena zvezda će nastojati da u okviru svojih mogućnosti pomogne svima koji su pristupili ovom ugovoru. Verujem da će za vaše škole ovo biti podsticaj jer se družite sa klubom koji je postigao izvanredne rezultate ne samo u državi Srbiji, već i u evropskom i svetskom fudbalu. Želim vam puno uspeha i zdravlja, i što više mladih ljudi koje ćete angažovati kroz rad vaših klubova u saradnji sa Crvenim zvezdom - rekao je Svetozar Mijailović.\nNikola Matić, predsednik sportskog i fudbalskog udruženja iz Majdanpeku, govorio je o značajnoj podršci Crvene zvezde mladim talentima i istakao je da će Rudar dati sve od sebe da donese nove kvalitetne fudbalere.\n-Izuzetno je značajna podrška, jer naši planovi i ciljevi koje imamo kao klub se po mnogim stavkama podudaraju sa programom velike Crvene zvezde koja će nam mnogo pomoći u radu i stvaranju novih talenata. Majdanpek je jedan mali klub koji će tek da pokaže sve svoje kvalitete i sigurno ćemo se truditi da uz pomoć Crvene zvezde pružimo što bolje uslove i stvorimo novog Ramba Petkovića - istakao je Nikola Matić.\nHajro Rizvić, predstavnik fudbalskog Sloboda Ljubljana, naglasio je da je saradnja sa našim timom velika obaveza, ali i napredak za njihov klub.\n-Nama je veoma drago da smo uspostavili dugoročnu saradnju. Saradnja je za nas velika obaveza, ali smo spremni da napredujemo i radimo po stavovima velikog svetskog kluba kao što je Crvena zvezda. Naši mališani mnogo mogu da napreduju ako budu radni i disciplinovani - rekao je Hajro Rizvić.\nKoordinator naše Omladinske škole, Vladimir Cvjetićanin, nije krio zadovoljstvo zbog uspostavljene saradnje sa četiri nova kluba, a osim toga istakao je da je upravo ovaj način rada taj koji će doneti rezultate u budućnosti.\n-Naša Omladinska škola mnogo zavisi od ovakvih vrsta ugovora. Srbija je nepresušan izvor talenata, međutim kada je organizovano ovakvim saradnjama sve je lakše. Primetili smo veliki broj zaljubljenika u Crvenu zvezdu u Sloveniji. Mladim fudbalerima sa tog područja kvalitet Zvezde predstavlja krajnji cilj.Nama je u interesu da im izađemo u susret i želimo da ih unapredimo. Održaćemo i kamp u Ljubljani, što će biti naš prvi oficijalni događaj u Sloveniji. U modernom fudbalu ne može da se napreduje bez pravih razgovora i organizacije. Mlad igrač mora da se pozabavi svojim problemima i negativnim osobinama u ranoj fazi fudbalske karijere, zato smo spremni da utičemo na njih u najranijoj fazi - rekao je Vladimir Cvjetićanin.\n16.05.2022. Čestitamo Zenitu titulu! Zenit je do titule došao na sjajan način, time što je prvog prat...\n16.05.2022. Mladi štoper produžio ugovor sa Zvezdom Aleksandar Lukić, fudbaler rođen 2002. godine, je zadužio crveno...\n16.05.2022. Zvezdini biseri - Omladinci overili treću uzastopnu titulu Juniori Crvene zvezde su remizirali protiv lučanske Mladosti (2:...\n16.05.2022. Borba za titulu sa zvezdaškim barjakom Crveno-beli momci su tokom celokupne sezone 2021/22. ostavljali ...


Nema preciznih podataka o broju oboljelih od rijetkih bolesti | MINA\nNaslovnica Crna Gora Nema preciznih podataka o broju oboljelih od rijetkih bolesti\nPodgorica, (MINA) – U Crnoj Gori, zbog nepostojanja registra, nema preciznih podataka o broju oboljelih od rijetkih bolesti i vrstama koje su zastupljene, kazala je direktorica Centra za genetiku i imunologiju, Olivera Miljanović.\nMiljanović je povodom Međunarodnog dana rijetkih bolesti koji se obilježava 29. februara, kazala da se može govoriti samo o statističkim podacima.\n„Procenat bolesti u Crnoj Gori nije statistički egzatno poznat, jer se mora imati registar za rijetke bolesti, što Crna Gora još nema, to nije jedinstven primjerak jer brojne zemlje se suočavaju sa sa istim izazovom i nemaju registar”, kazale je Miljanović.\nOn smatra da nema razloga da se sumnja da je taj procenat isti kao u Evropi, jer su svi drugi pokazatelji zdrastveni i vitalne statistike slični uključujući i malu dojenačku smrtnost.\nMiljanović je objasnila da se svijetu računa da ima oko pet odsto osoba koje u jednom svom periodu života obole od rijetke bolesti.\nMiljanović je objasnila da se te bolesti zovu rijetke zato što se javljaju sa učestalošću manje od jedan na dvije hiljade.\nKako je kazala, pacijenti sa rijetkim bolestima, ali i njihove porodice, koje pogađa ta bolest lutaju od dijagnoze i terapije .\n„Nažalost terapija rijetkih bolesti je izuzetno malo dostupna“, rekla je Miljanović.\nMiljanović je navela da u Crnoj Gori prosječno vrijeme do dijagnoze iznosi manje od šest mjeseci od trenutka kada se postavi sumnja da bolest postoji.\n„Na Evropskom nivou ona iznosi čak do četiri i po godine, gotovo sve zemlje se susreću sa lutanjem do dijagnoze, ono što smo mi u Crnoj Gori postigli, kao zemlja koja nema sve najsavremenije tehnologije, jeste dobra umreženost sa dijagnostičkim centrima širom Evrope“, rekla je Miljanović.\nOna je ocijenila da je prevencija rijetkih bolesti imperativ.\nGenetičar Jelena Jovanović kazala je da u Kliničkom centru postoji kabinet za rijetke bolesti i kliničku genetiku u koju se upućuju pacijenti sa sumnjom na rijetke bolesti.\n„Mi u okviru našeg pregleda napravimo plan daljeg kliničkog ispitivanja i nakon toga pristupamo izradi fenomajzera koji sadrži sve karakteristike kliničke pacijenta, na osnovu čega planiramo genetsku dijagnostiku“, rekla je Jovanović.\nKako je objasnila, prije genetske dijagnostike, pacijentima saopštavaju o kakvoj se dijagnostici radi i šta očekuju od tog nalaza.\n„Kad je nalaz gotovo dolaze na definitivnu genetičku informaciju sa detaljnim objašnjenem o prirodi bolesti, o načinu na koji nastaje, mogućnostima liječenja, rizicima za potomstvo i u okviru porodice kao i mogućnostima prevencije“, navela je Jovanović.\nJovanović je rekla da se dio dijagnostike sprovodi u Crnoj Gori, a dio u nekom od evropskih centara.


Predsjednik Mladih SNSD Denis Šulić i predsjednica Omladine SDS Nina Bukejlović izjasnili su se kao pripadnici bošnjačkog naroda.\nZamjenik ministarke odbrane BiH i funkcioner SDS-a Boris Jerinić potvrdio je da će četiri poslanika SDS-a iz Doboja učestvovati u vlasti na nivou države BiH i Republike Srpske.\nJedan od ta četiri zastupnika je i predsjednica Omladine SDS-a Nina Bukejlović koja je, kako prenose mediji u BiH, očito zanoćila kao Srpkinja, a probudila se kao Bošnjakinja.\nNa lokalnim izborima 2016, prenosi portal Klix, Bukejlović se izjasnila kao pripadnica srpskog naroda da bi samo dvije godine poslije odlučila da promijeni etničku pripadnost pa se na ovogodišnjim izborima izjasnila kao pripadnica bošnjačkog naroda.\nZbog ovoga je Centralna izborna komisija (CIK) primila žalbu da se Nini Bukejlović oduzme mandat zastupnice u Narodnoj skupštini Republike Srpske.


Stefanović na konferenciji u Brtislavi o rešavanju migrantske krize – Balkanekspresrb.rs\nBRATISLAVA – Potpredsednik Vlade Republike Srbije i ministar unutrašnjih poslova dr Nebojša Stefanović izjavio je danas u Bratislavi da se ne sme zaboraviti činjenica da migranti i dalje ulaze na prostor zapadnog Balkana i idu dalje ka zemljama Evropske unije, a da još nismo pronašli rešenje kojim bi se migrantska kriza u potpunosti stavila pod kontrolu.\nMigrantska kriza se mora rešavati tamo gde je problem i nastao – u zemljama porekla migranata. Srbija čvrsto stoji na stanovištu da svaka zemlja na migrantskoj ruti mora preuzeti svoj deo tereta i odgovornosti.\n“Važno je odgovoriti na pitanja kako se ophoditi prema ekonomskim migrantima, kako pobediti ilegalne prelaske granice i kako se izboriti sa krijumčarima ljudi. To su pitanja koja Srbija postavlja i drugim kolegama i nastavlja da bude aktivan partner u rešavanju migrantske krize” rekao je Stefanović nakon ministarske konferencije Praškog procesa „Zajedničko rešavanje izazova” koja se danas održava u Bratislavi.\nPotpredsednik Vlade Srbije je rekao da, kada je reč o efikasnojoj kontroli granica, naša zemlja zajedno sa partnerima i komšijama želi da pronađe rešenje koje će omogućiti bolju i kvalitetniju kontrolu granica.\n“Migrantska kriza se mora rešavati tamo gde je problem i nastao – u zemljama porekla migranata. Srbija čvrsto stoji na stanovištu da svaka zemlja na migrantskoj ruti mora preuzeti svoj deo tereta i odgovornosti. Ovo je jedan od najkompleksnijih problema u novijoj evropskoj istoriji, koji je daleko izvan nacionalnih okvira i zato zahteva sveobuhvatno i dugoročno rešenje, koje ne predviđa samo jednostrano zatvaranje granica. Ova kriza nije prošlost, ona je nažalost budućnost Evrope“, rekao je Stefanović.\nMinistar je istakao da Republika Srbija na zajedničkom rešenju insistira duži vremenski period, ali da nažalost do sada nije dobila jasne smernice i planove, i da nepostojanje jedinstvenog stava samo otežava celokupnu situaciju.\nPrema njegovim rečima migratorna kretanja na Zapadnobalkanskoj ruti u ovom trenutku su usporena, ali može se očekivati pojavljivanje alternativnih ruta, što bi moglo dovesti do povećanja broja ilegalnih ulazaka u Srbiju.\nStefanović je, takođe, upozorio da je jedan od izazova koje prate migrantsku krizu i povećano krijumčarenja ljudi i da velika pažnja Ministarstva unutrašnjih poslova Srbije upravo usmerena ka sprečavanju krijumčarenja, između ostalog i zato što se među migrantima mogu naći i potencijalne žrtve trgovine ljudima.\n“Policija je u poslednje dve godine na teritoriji Republike Srbije uhapsila više od 2.000 osoba osumnjičenih za krijumčarenje ljudi” podsetio je Stefanović.\nOn je kolege u Bratislavi takođe upoznao da je Vlada Republike Srbije pre nekoliko dana usvojila novi Plan reagovanja u slučaju povećanog priliva migranata u periodu od oktobra 2016. do marta 2017. godine, koji podrazumeva adekvatnu zaštitu migrantske populacije tokom zime, kada su vremenski uslovi daleko nepovoljniji.\n„Zahvaljujući novcu iz budžeta, ali i uz pomoć stranih donatora, obezbedili smo smeštajne kapacitet za 6.000 ljudi. Uspostavili smo 13 prihvatnih centara, uz stalne centre za azil, u kojima je migrantima 24 časa dnevno na raspolaganju sva neophodna pomoć – hrana, voda, odeća, obuća, lekovi, kao i medicinska zaštita“, rekao je ministar policije.\nUpozorivši da rute nezakonitog prelaska državnih granica mogu, nažalost, biti i rute kojima članovi pojedinih terorističkih organizacija mogu na nezakonit način doći do zemalja Zapadne Evrope, Stefanović je istakao da je nedavna serija terorističkih napada jasno ukazala na neophodnost koordiniranog delovanja i brze razmene informacija.\n„Moramo znati ko su ljudi koji su napustili ratišta i koji u migratornom talasu pokušavaju da se domognu Evrope“, naglasio je Stefanović.\nMinistar je istakao da Srbija želi da bude deo rešenja i da solidarno preuzme odgovornost i uloži maksimalne napore.\n„Vreme u ovom kontekstu predstavlja ograničavajući faktor. Sa problemima se moramo suočiti hrabro i bez odlaganja, kako bismo izbegli dalje usložnjavanje situacije. Nema ni najmanje sumnje da samo u zajedničkom delovanju svih zemalja, uz jasno i precizno definisane stavove, možemo doći do efikasnog i trajnog rešenja“, zaključio je Stefanović.♦\nTagsBratislva migranti Nebojša Stefanović


У Вашингтону букти рат због помирења са „злим Русима”\nU Vašingtonu bukti rat zbog pomirenja sa „zlim Rusima”\n„Duboka Amerika” neće ostati bez odgovora na namere Donalda Trampa da preko Reksa Tilersona poboljša saradnju sa Moskvom.\nAmerički predsednik Donald Tramp zatražio je od državnog sekretara Reksa Tilersona da obnovi odnose SAD sa Rusijom i da ne dozvoli da ga u tome spreče politička previranja povodom moguće povezanosti Moskve s Trampovom predizbornom kampanjom. Prema Tilersonovim rečima, od Trampa je dobio zeleno svetlo da „deluje tempom kojim želi i u oblastima u kojima smatra da bi mogao da ostvari napredak“.\nOva izjava šefa Stejt departmenta svakako nije obradovala rusofobe u Americi. Pitanje je da li će američki državni sekretar imati snage da se izbori sa otporom „duboke države“, koji se može očekivati zbog ideje otopljavanju odnosa Vašingtona i Moskve.\nStevan Gajić sa Instituta za evropske studije ocenjuje da je Donald Tramp tokom prvih sto dana na vlasti povlačio poteze koje su delovali kao činjenje ustupaka „dubokoj državi“. Sada se stiče utisak da su se stvari promenile i da će Tramp više insistirati na svojoj predizbornoj agendi. Međutim, kaže Gajić, ni stara administracija neće ostati bez odgovora na namere američkog predsednika da poboljša saradnju sa Moskvom.\n„Reč je o tome da je u Vašington došao predsednik koji je najavio radikalnu promenu strategije SAD i problem je ukoliko tu novu strategiju, potpuno suprotnu prethodnoj, treba da sprovode ljudi koji su kroz čitavo školovanje, ali i rad u Stejt departmentu i drugim državnim agencijama, radili nešto sasvim drugo. To i jeste izvor ove, možemo reći, šizofrenije u američkoj spoljnoj politici“, objašnjava Gajić za Sputnjik.\nOn podseća na nedavnu izjavu američkog senatora Mekejna, koji je rekao da je „Rusija gori protivnik od Islamske države“.\n„Mekejn je lice te ’duboke države‘, za koju je poboljšanje odnosa sa Rusijom najveća moguća jeres. Dakle, borba između tabora stare i nove administracije će se svakako nastaviti, ali Tramp pokazuje da nije odustao i da će nastaviti da se bori i sa sopstvenim elitama u SAD za program koji je nominovao tokom predizborne kampanje“, napominje Gajić.\nPrema njegovim rečima, jasno je da američki državni sekretar još nije u potpunosti preuzeo „dizgine“ Stejt departmenta, a vrlo jak otpor „duboke države“ novom šefu mogao se, kaže, videti i na našim prostorima kada je Srbiju posetio Brajan Hojt Ji. Da Tilersonu neće biti lako da sprovede namere svog šefa, smatra i Dmitrij Drobnicki, ruski politički analitičar i stručnjak za SAD. On za Sputnjik kaže da je Tilerson ponovio ono što je Tramp govorio još 2015, na početku predizborne kampanje. Drugo je pitanje, kaže Drobnicki, da li će Tilerson zaista i uspeti da obnovi odnose Rusije i SAD.\n„Stejt department je trenutno u velikim problemima jer niži i srednji kadrovi, blago rečeno, ne vole Trampa i nemaju poverenje u Tilersona jer radi za američkog predsednika. Sve ove birokrate su iz Vašingtona, a podsetio bih da je 90 posto stanovnika tog okruga na poslednjim izborima glasalo za Klintonovu. Ispada da su trenutno u Stejt departmentu za Trampa samo Tilerson i nekoliko njegovih zamenika koje je imenovao Senat. Naravno da Tilerson pokušava da reši taj problem, drži govore pred svojim kolegama i održava specijalna predavanja, ali trebalo bi imati u vidu da su mogućnosti Stejt departmenta veoma ograničene“, kaže Drobnicki.\nOn takođe napominje da Stejt department sada nije u poziciji da nameće svoju volju drugim državnim institucijama, a da su za normalizaciju rusko-američkih odnosa potrebni koordinisani napori svih američkih državnih struktura.\n„Naravno da možemo samo da pozdravimo činjenicu da Tramp planira da ispuni predizborna obećanja, ali, realno gledano, sve dok se u Vašingtonu vodi politička bitka povodom ’zlih Rusa‘, svaki pokušaj normalizacije odnosa sa Moskvom će biti sprečen. I još jedna stvar — Tilerson se do sada nije pokazao kao iskusan diplomata i veliko je pitanje da li je zaista spreman za ulogu šefa američke diplomatije. Zato njegova izjava izaziva samo uzdržani optimizam“, zaključuje Drobnicki.\nSandra Čerin – Timur Blohin / Sputnjik


Momci iz “Talasne dužine“ imaju novi spot (Video) – Poznati.info\nMomci iz “Talasne dužine“ imaju novi spot (Video)\nNovosadski bend “Talasna Dužina“ izdao je spot za prvi autorski singl “U koliko postelja“. Spot koji je izašao pre nekoliko dana dobio je veliki broj pozitivnih kritika. Broj pregleda na Youtube svedoči tome da je novosadska publika jedva čekala da konačno čuje autorsku pesmu ovog dobro poznatog klubskog benda.\nIako sviraju sve, od roka do „dobre narodne pesme“ kako u studijskoj tako i u unplugged verziji, „U koliko postelja“ je žanrovski odredila muzički pravac u kojem “Talasna dužina“ želi da nastavi karijeru.\nPesma je u izdanju City records-a, za muziku i tekst bila je zadužena Aleksandra Milutinović, dok je spot radio Vedad Jašarević, a stajling Bane Dević. Momci iz benda ovih dana dobijaju čudne poklone od svojih obožavateljki.\n„Vrlo su kreativne, a to je naš uspeh jer to svakako znači da im se pesma dopala“- tvrdi frontmen grupe Milan Džukić. Uskoro će se održati promocija spota u jednom Beogradskih klubova.


Kristijan Golubović snimio pesmu i spot (OFFICIAL VIDEO)\nOctober 11, 2016 FTorgAdmin Rijaliti, Spotovi, YouTube 2 comments\nSpot obiluje kadrovima koji oslikavaju život jednog “žestokog momka”, a upečatljiva je i Versaće posteljina na bračnom krevetu.\nKontroverzni farmer snimio je kadrove za svoju novu pesmu kojom je opisao život u zatvorskim odajama.\nStižu lepe vesti za sve obožavaoce lika i dela Kristijana Golubovića. “Žestoki momakŽ konačno je snimio svoju dugo očekivanu pesmu koju je i ekranizovao, što je obradovalo njegove mnogobrojne fanove.\nNesuđeni pobednik šeste sezone rijalitija “Farma” snimio je singl “Moj Czas”, u saradnji sa poljskim reperom BREX-om, a u pesmi je opisao svoj dosadašnji život – svojih dvadeset godina koje je proveo u zatvorskoj ćeliji, a osvrnuo se i na sadašnjost. Nije propustio priliku da još jednom istakne sve svoje kvalitete, a ova zanimljiva pesma urađena je u rep fazonu, koji je za njega i karakterističan.\nSpot obiluje kadrovima koji oslikavaju život jednog “žestokog momka”, a upečatljiva je i Versaće posteljina na bračnom krevetu koja privlači pažnju u velikom broju kadrova. Jedna od scena koja će svakako obradovati nežniji pol jeste ona u kojoj se Kristijan kupa u kadi punoj pene dok istovremeno repuje.\nČitaj još Parovi: Nataša plakala kao kiša u direktnom uključenju!\nKako se snašao kao reper kontroverzni učesnik rijalitija, pogledajte u spot pa procenite sami:\n« Parovi: Marko Perović ponovo pobesneo\nParovi: Zmaj ponovo zaprepastio javnost (VIDEO) »


Srbiji od Južnog toka prihod 300 miliona evra godišnje - Ekonomske Vesti\nSrbiji od Južnog toka prihod 300 miliona evra godišnje\n25. sep. 2014 Luka Matić Jasper Jansen, Južni tok, prirodni gas\nPrihodi Srbije od tranzitnih taksi i poreza od gasovoda Južni tok trebalo bi da iznose oko 300 miliona evra godišnje, odnosno ukupno 7,7 milijardi evra u narednih 25 godina, izjavio je u četvrtak portparol preduzeća Južni tok transport Jasper Jansen.\nOn je novinarima u obilasku postrojenja Severnog toka na obali Baltika u Nemačkoj rekao da bi na izgradnji deonice Južnog toka kroz Srbiju, vredne oko dve milijarde evra, moglo biti angažovano oko 2.500 ljudi.\nJansen je rekao da veruje da će Južni tok sa kapacitetom od 63 milijarde kubnih metara gasa godišnje više nego bilo koji drugi energetski projekat obezbediti potrebe Evrope za gasom koje su u porastu.\n„Potražnja za gasom je u porastu, Evropi sada treba oko 500 milijardi kubika gasa godišnje, a procene govore da će godišnja potražnja za gasom do 2030. porasti za oko 100 milijardi kubika“, rekao je Jansen.\n← Poljoprivrednicima besplatno mineralno đubrivo\nOd 1. oktobra počinju probe grejanja →\nLavrov: Južni tok još nije otpisan


Januar 14, 2021 13:52\nPredsednik Aleksandar Vučić izjavio je danas da je veliki odziv za dobrovoljno prijavljivanje za vakcinaciju, dodajući da očekuje da će Srbija biti u stanju da vakciniše 80 odsto nacije.\nPredsednik je još jednom pozvao sve građane da se vakcinišu.\n"Danas nam se za manje od dva sata telefonskog prijavljivanja za vakcinu javilo više od 17.000 ljudi. Moraćemo da otvorimo nove linije da bismo mogli da primimo sve koji žele da se prijave", rekao je Vučić na Zlatiboru.\nDodao je da očekuje da će država biti u stanju da vakciniše 80 odsto nacije, a da će želju za vakcinacijom iskazati više od 90 odsto.\n"Što govori da su oni sa besmislenim teorijama zavere u manjini, ali su glasni i ništa više od toga", konstatovao je Vučić.\nNa pitanje kada će se on vakcinisati, i da li će sačekati kinesku vakcinu, s obzirom na informacije da je efikasnost kineske "Sinovak" vakcine, pokazalo da je njena efikasnost nešto veća od 50 odsto, Vučić je rekao da će svakako primiti vakcinu, svejedno koju, te da će Srbija dobiti drugu kinesku vakcinu, Sinofarm, koja je nešto drugačija.\n"Pozivam sve da prime vakcinu. Ja nisam od onih koji su potrčali da prime vakcinu, želim da delim sudbinu svih ljudi. Svejedno mi je koju ću vakcinu primiti, kao i članovi moje porodice", rekao je Vučić.\nVarhelji: Beograd i Priština da rade zajedno na obezbeđivanju vakcina 11\nU Srbiji 1.751 novozaraženi, preminula 21 osoba 11\nU Srbiji 1.881 novozaraženi, preminule 23 osobe 15


Savanović: Radnici su zadovoljni povećanjem plata, povišica nije 21 nego minimalno 30 - Leutar.net\nHomeVijestiRepublika SrpskaSavanović: Radnici su zadovoljni povećanjem plata, povišica nije 21 nego minimalno 30\n6. jula 2018. Leutar Republika Srpska, Vijesti 0\nNe stišavaju se komentari povodom usvajanja seta zakona, kojima će od septembra biti omogućeno povećanje plata i penzija u RS.\nNakon najava iz Vlade RS da će, zahvaljujući povećanju neoporezivog dijela dohotka, plate radnicima biti povećane za 30 do 50 KM, uslijedile su računice pojedinih sindikata, po kojima će, navodno, za radnike na minimalcu u privredi, povišica iznositi svega 21 marku, ali je ministar rada i boračko invalidske zaštite RS, to demantovao.\n– Ne znam ko je i po kakvim kriterijumima izveo tu računicu, ali ne vjerujem da je tačna. U organima uprave će minimalna plata od 400 KM biti povećana na 450 maraka, a i u privredi će minimalno povećanje iznositi 30 KM. Prema našim saznanjima, radnici su zadovoljni – rekao je resorni ministar Milenko Savanović.\nIzvor:srpskainfo/ foto: Dejan Božić


Općina Novi Grad Sarajevo: Uskoro otvaranje veterinarske stanice u Reljevu - Akta.ba\nOpćina Novi Grad Sarajevo: Uskoro otvaranje veterinarske stanice u Reljevu\n08.08.2014. 15:39 / Izvor: Fena\nJavno preduzeće "Lokom" pristupilo je osnivanju Veterinarske stanice čiji je osnivač Općina Novi Grad Sarajevo, potvrdila je Agenciji Fena Nermina Gušo, saradnica za pravne poslove u okviru Higijenskog servisa za hvatanje pasa lutalica u općini Novi Grad Sarajevo.\nOna je naglasila kako na teritoriji Općine Novi Grad ne postoji nijedna veterinarska stanica da će ovo biti prva.\n"Veterinarska stanica bi trebala da bude otvorena za mjesec i po do dva i nalazit će se u Reljevu. Postojao je već prostor u Reljevu koji smo prilagodili namjeni Veterinarske stanice", kazala je Gušo, dodavši kako će "u okviru Veterinarske stanice biti i higijenski servis, koji već sada radi u okviru JP Lokom".\n"Sada ćemo moći pružiti punu uslugu u okviru jedne firme, obzirom da smo do sada uvijek koristili usluge drugih veterinarskih stanica. Funkcija Veterinarske stanice će biti kao i svake druge pružanje veterinarske usluge za sve životinje, a također ono što je od javnog interesa je i rješavanje pitanja pasa lutalica", kazala je Gušo.\nOna je istakla kako na području općine Novi Grad ima oko 2.000-3.000 pasa lutalica.\n"Svaki dan imamo više od 10 prijava građana o napadima pasa lutalica ili čoporima pasa koji predstavljaju prijetnju za građane", navela je Gušo.\nveterinarska stanica u Reljevu\nHigijenski servis za hvatanje pasa lutalica


Kadrija Hodžić i zvanično mandatar za sastav Vlade TK – Glas TK\nProf. dr. Kadrija Hodžić zvanično je novi premijer Vlade Tuzlanskog kantona, a odluku o imenovanju na mjesto premijera TK uručio mu je predsjednik Skupštine TK, Slađan Ilić.\nU svojoj izjavi novi premijer Vlade TK, Kadrija Hodžić je istakao da će se fokusirati na unapređenje zdravstva, privrede i prihoda budžeta.\nU periodu od deset dana biti će poznat prijedlog ministara u sastavu nove Vlade. Kako je istakao, u sastavu nove Vlade biti će predstavnici svih konstutivnih naroda, bez izutetka kao u što je to bio slučaj u prethodnoj Vladi.\nKadrija Hodžić je doktor ekonomskih nauka, redovni profesor na Ekonomskom fakultetu Univerziteta u Tuzli. Rođen je 1958. godine u Tuzli, Ekonomski fakultet je završio u Brčkom 1981. Postidiplomski studij završio je na Ekonomskom fakultetu u Beogradu i stekao zvanje magistra 1987. godine, a doktorat na temu „Savremena ekonomska misao (re) privatizacije“ stekao je na Ekonomskom fakultetu u Tuzli 1997.godine.\nProf.dr. Kadrija Hodžić je član Ekonomskog odbora Akademskih nauka i umjetnosti BiH, bivši dekan Ekonomskog fakulteta u Tuzli sa međunarodnim iskustvima stečenim na više svjetskih ustila, glavni je urednik jednog i član uređivačkih odbora nekoliko domaćih i inostranih naučnih časopisa.\nPrevious Post: Koje efekte bi BiH imala od NATO: Trajni mir najbolji poziv investitorima\nNext Post: Društvo novinara BiH – Novinari da budu među prioritetima za vakcinisanje


Osumnjičeni da su oštetili “Metalotehnu” za 169.416 KM – mojKontakt portal – Radio Televizija Kontakt\nUprava kriminalističke policije MUP-a Srpske podnijela je Okružnom tužilaštvu Banjaluka izvještaj protiv tri lica za koja se sumnja da su zloupotrebom položaja i prekoračenjem ovlaštenja u preduzeću “Metalotehna” iz Kneževa pričinili štetu u iznosu 169.416 KM.\nIzvještaj je podnesen protiv predsjednika Upravnog odbora “Metalotehne” čiji su inicijali V.G, sa prijavljenim mjestom boravka u Banjaluci, zatim protiv direktora ovog preduzeća iz Kneževa čiji su inicijali R.Đ, te protiv lica D.O. iz istog mjesta, koje je odgovorno za vođenje finansijsko-računovodstvenih poslova.\nPrema navodima iz izvještaja, oni su sačinili lažni ugovor o zakupu poslovnih prostora u koji su uneseni neistiniti podaci, a sve sa namjerom da se prvoprijavljenom pribavi imovinska korist od 169.416 KM prije otvaranja stečajnog postupka nad ovim preduzećem. Srna nezvanično saznaje da je riječ o Vladimiru Glamočiću, Radovanu Đukariću i Danetu Obradoviću.


Festival savremenog filma Srbije i Crne Gore «Prizma»\nProjekcijom filma Gorana Paskaljevića «San zimske noći», u Vašingtonu je otvoren festival savremenog filma Srbije i Crne Gore pod nazivom «Prizma». Festival je organizovala ambasada SCG u saradnji sa organizacijom dijaspore - Srpskim nacionalnim savezom.\nU bioskopu Avalon koji je publici u Vašingtonu poznat pod nezavisnim i stranim ostvarenjima biće prikazano 9 igranih i pet dokumentarnih srpskih i crnogorskih filmova.\nSelekcijom je načinjen presek kroz različite žanrove novije srpske i crnogorske kinematografije. Festival je otvorio ambasador SCG Ivan Vujačić, koji je naglasio da veruje da će srpski filmovi, uprkos specifičnosti svojih tema, moći da komuniciraju sa američkom publikom zahvaljujući univerzalnom jeziku filma, i njihovoj kreativnosti i kvalitetu. Selektor festivala Dragan Kovačević zahvalio je rediteljima i producentima koji su ustupili svoje filmove. On je rekao da je, iako drugi američki gradovi imaju brojniju populaciju poreklom sa područja SCG, ova revija organizovana u Vašingtonu da bi se američka publika upoznala sa kvalitetom domaćeg filma.\n«Videli ste po otvaranju, film Gorana Paskaljevića koji je težak i ima svoje aspekte koji nisu za široku publiku, doživeo je izuzetan prijem ovde. To znači da mi možemo da pokažemo, naša kinematografija može da se ovde u SAD nosi sa takozvanim nezavisnim američkim filmom.»\nPubliku su pretežno ipak činili pripadnici srpske zajednice u Vašingtonu. S obzirom na metaforičnost filma San zimske noći, pitali smo američke gledaoce u publici koji nisu upoznati sa novijom istorijom Balkana, koliko su mogli da razumeju njegovu problematiku. Neki od Amerikanaca smatraju da je bez poznavanja istorijskog konteksta nemoguće razumeti brojne elemente filma, dok drugi ističu da i oni koji autizam glavne junakinje ne protumače kao metaforu društvenog stanja, mogu da cene univerzalne kvalitete filma.\nFestival srpsko-crnogorskog filma «Prizma» održan je po prvi put u aprilu prošle godine, i naišao na topao prijem publike i kritike. Zbog toga se organizatori nadaju da će ovakva promocija kulture SCG postati – tradicija. Revija filmova traje do nedelje, a festival zatvara triler «Jug-Jugoistok» Milutina Petrovića.


Šampanjac na hlađenju, Srbi arhitekte novog trijumfa Slovana - Sportske.net\nŠampanjac na hlađenju, Srbi arhitekte novog trijumfa Slovana\nSlovan iz Bratislave nalazi se jako blizu prve šampionske titule posle pet godina. Srbi ponovo odigrali važnu ulogu u ubedljivom trijumfu.\nNezadrživo grabe fudbaleri Slovana iz Bratislave ka šampionskoj tituli u Super ligi Slovačke.\nKlub za koji nastupaju Dejan Dražić i Aleksandar Čavrić savladao je danas Mihalovce rezultatom 4:1 (1:0) u okviru trećeg kola plej-ofa za titulu.\nAleksandar Čavrić je asistirao kod prvog i četvrtog gola domaćih, a treći je postigao na asistenciju Dejana Dražića, tako da se može reći da su bivši fudbaleri OFK Beograda uradili veliki deo posla na današnjem meču.\nSedam kola pre kraja šampionata Slovan ima 19 bodova prednosti u odnosu na drugoplasiranu Žilinu, pa bi već u sledećem kolu mogao matematički da obezbedi titulu koja će sigurno završiti u vitrinama kluba iz Bratislave.\nPoslednju šampionsku titulu Slovan je osvojio u sezoni u sezoni 2013/14.


Vakcinacija jedna od tema italijanske predizborne debate | EurActiv Srbija\nVakcinacija jedna od tema italijanske predizborne debate\nObjavljeno : 27.02.2018.\t Tweet\nBorba protiv malih boginja u Italiji preselila se iz lekarskih ordinacija na političko bojno polje. Italija se suočava sa jednom od najtežih epidemija malih boginja u poslednjih nekoliko godina - broj zaraženih je u 2017. ušestostručen i predstavljao je četvrtinu svih slučajeva u Evropi. Istovremeno je vladin odgovor na problem u vidu novog zakona po kome će roditelji morati da vakcinišu decu protiv malih boginja i još devet dečijih bolesti postao jedno od najspornijih pitanja pred opšte izbore 4. marta.\nZdravstvene vlasti Italije nezadovoljne su što je mali ali glasan pokret protiv vakcinacije dobio podstrek u vreme nastojanja da se spreči izbijanje epidemije malih boginja. Podsticaj im je stigao u izbornoj kampanji u kojoj istaknuti kandidati dovode u pitanje bezbednost vakcina i protive se obaveznoj imunizaciji.\nTo je samo jedan primer rasta anti-establišment politike u Italiji, čak i u najvažijim pitanjima života i smrti. Takođe pokazuje koliko su dalekosežne posledice danas odbačenog a pre 20 godina objavljenog članka u britanskom medicinskom časopisu Lanset (The Lancet) u kome se povezuju autizam i MMR vakcina.\n"Politika ne treba da se bavi pitanjima zdravlja jer ćemo u suprotnom početi debatu o upotrebi antibiotika za lečenje infekcija", rekao je koordinator za vakcinaciju za rimski distrikt 1 Roberto Ieraki (Ieraci), prenela je agencija AP.\n"Da budemo jasni: vakcine spasavaju živote", kazao je on i dodao". One unapređuju kvalitet života. One smanjuju troškove zdravstva i ljudima i kolektivu".\nItalijanska mejnstrim medicinska zajednica je protivnik populista i anti-establišment političara koji se koriste rastućim skepticizmom prema vakcinaciji. Mnogi od tih političara kritikuju novi zakon po kome su roditelji obavezni da vakcinišu decu protiv deset bolesti pre nego što ih upišu u školu.\n"Vakcine da, obavezno ne", postala je mantra Matea Salvinija, lidera desničarske, evroskeptične Severne lige koja je u koaliciji sa partijom bivšeg premijera Silvija Berluskonija Forca Italija (Forza Italia). Prema istraživanjima, ta koalicija vodi. Salvini je obećao da će, ukoliko koalicija centra i desnice pobedi, ukinuti zakon o obaveznoj vakcininaciji.\nU Rimu je 24. februara oko 1.000 ljudi protestovalo protiv novog zakona i tražilo "slobodu izbora" za svoju decu. Oni su nosili transparente a na jednom od njih je pisalo: "Rizici povezani sa vakcinama su zanemarljivi - dok se to ne desi tvom detetu".\n"Želimo slobodu da izaberemo šta da radimo sa našom decom koja su rođena zdrava", rekla je Milena Mučoli iz Riminija, majka godinu dana stare bebe. "Ne želimo da im se ubrizgavaju lekovi ili nešto drugo što može da im ošteti telo".\nZakon o obaveznoj vakcininaciji stupiće na snagu u martu a oni koji ga budu kršili mogu da budu kažnjeni sa do 500 evra.\nTaj zakon je usvojen uz protivljenje Severne lige i populističkog pokreta Pet zvezda čiji je osnivač Bepe Grilo u sklopu kritike farmaceutskih kompanija i zdravstvene industrije kritikovao i vakcine, mamografe i obaveznu vakcinaciju dece.\nPokret Pet zvezda tvrdi da nije protiv imunizacije već protiv nametanja obaveze roditeljima da vakcinišu decu. Ipak, do skoro je njihov zvanični program "Vakcinacija da, vakcinacija ne, neka bude jasno" nametao pitanje da li je vakcinacija potrebna. U tom programu se ukazuje na moguće neželjene efekte, kao i na to da su roditelji izgubili veru u nauku, lekare, farmaceutske kompanije i političare, i poziva se na smanjenje broja obaveznih vakcina.\nKandidatkinja Pet zvezda iz regiona Veneto Sara Cunial svojevremeno je vakcine nazvala genocidom.\nZato je ministarka zdravlja Beatris Lorencin, arhitekta zakona i liderka male partije u vladajućoj koaliciji centra i levice, potrošila mnogo vremena u kampanji braneći zakon.\n"Previše vakcina? I ko odlučuje, Salvini?", rekla je Lorencin u Rimu napadajući protivnike vakcinacije i navodeći da se u Francuskoj zahteva 11 vakcina. "Neka majke i očevi rade svoj posao a lekari svoj a političari neka se drže po strani i prestanu da pričaju o stvarima o kojima ne znaju ništa", istakla je ministarka.\nPre novog zakona roditelji u Italiji morali su da vakcinišu decu protiv četiri bolesti: difterije, tetanusa, dečije paralize i hepatitisa B.\nPrimena novog zakona je neizvesna a skepsa prema vakcinama raste, delom zahvaljujući sumnjama koje je pokrenuo članak iz Lanseta.\nPrema podacima za 2015, stopa vakcinacije dvogodišnjaka u Italiji bila je 93,4%, ispod 95%, koliki je prag Svetske zdravstvene organizacije (SZO) kao minimum da se spreče epidemije. Za neke vakcine, poput MMR, stopa imunizacije je u 2015. pala na 85,3%, čime su stvoreni uslovi za epidemiju u 2016, kada su registrovani 5.006 zaraženih i četiri smrtna slučaja.\n"Jednostavno 85,3% nije dovoljno dobro", smatra menadžer evropskog programa SZO za bolesti koje se mogu sprečiti imunizacijom Rob Batler. "Time se Italija stavlja na dno liste 53 zemlje u regionu", dodao je Batler.\nViše slučajeva malih boginja zabeleženo je samo u Rumuniji - 5.562, i na tu zemlju i Italiju odlazi polovina slučajeva malih boginja u Evropi.\nRumunija, međutim, ima veliku romsku populaciju koja se suočava sa diskriminacijom i često nema pristup zdravstvenim uslugama, što nije slučaj u Italiji, gde je zdravstvena briga univerzalna i besplatna, dodao je Batler.\nTaj stručnjak SZO kaže i da su se u Italiji male boginje javile posebno među adolescentima i mlađim odraslim ljudima, odnosno u grupi koja je možda propustila vakcinaciju pre 20 godina, kada je Lanset objavio sporni članak. Ti nevakcinisani mladi su zatim, naveo je Batler, raširili bolest na osetljivije grupe - nevakcinisanu novorođenčad, ljude koji zbog zdravstvenog stanja nisu mogli da budu vakinisani, starije i neotporne.\nDirektor istraživanja u institutu pri ministarstvu zdravlja Đovani Reza (Giovanni Rezza) rekao je da su Italijani zbog nekih osobina podložni dezinformacijama koje se šire internetom.\n"Italijani mogu da budu sebični, dovode u pitanje autoritet vlasti i previše razmaze decu", kazao je Reza i dodao da su mnogi roditelji zaboravili da su nekada ljudi umirali od bolesti koje se danas mogu sprečiti ako se svi vakcinišu.\n"Vakcine su žrtve vlastitog uspeha", zaključio je Reza.\n: Evropska komisija podržava elektronsku bazu podataka o imunizaciji


Grad Plzen naplatio predsedniku Zemanu parkiranje jer tvrdi da sramoti Češku\n► Grad Plzen naplatio predsedniku Zemanu parkiranje jer tvrdi da sramoti Češku\nGrad Plzen odbio je zahtev da oprosti predsedniku Češke Milošu Zemanu 42 evra koliko šef države treba da plati za parkiranje svoje pratnje tokom zvaničnog obilaska tog grada, a odbornici su Zemanu poručili da će mu dug oprostiti tek kad prestane da sramoti Češku.\n"Kada predsednik Češke prestane da sramoti našu zemlju, platićemo blokirana mesta na parkingu koja je predsednička kancelarija koristila tokom njegove posete. Ali sa Zemanom to nećemo dočekati", poručio je zamenik gradonačelnika Plzena Pavel Šindelarž, javlja list Denjik.\nPlzenski region kao domaćin posete predsednika Zemana zatražio je od gradskih vlasti Plzena da ne naplate parkiranje 13 službenih vozila predsednika Zemana, međutim, umesto pozitivnog odgovora na molbu, kao što je to do sada uvek bilo, odbornici Plzena odgovorili su da insistiraju da Zeman i za sebe i svoju pratnju plati parking, 42 evra, kao što bi platio svaki drugi građanin.\nInsistiranje da šefu države Plzen naplati parking razbesnelo je njegovog portparola.\n"Platiću bez problema tim političkim jadnicima parking iz svog džepa. Neka mi pošalju fakturu", napisao je portparol Jirži Ovčaček na Tviteru ali na kraju su vlasti Plzenskog regiona saopštile da će 42 evra platiti region kada grad odbija da parkiranje bude besplatno.\nOvo nije prvi put da izbija afera oko Zemanovih čestih putovanja po regionima za koja ga češka opozicija i protivnici optužuju da ih koristi za permanentnu besplatnu predizbornu kampanju i to o trošku regiona iako njegova kancelarija ima veliki budžet.\nProšle godine predsednik Zeman je odustao od posete Zlinskom regionu na jugoistoku Češke kada je predsednik regiona Jirži Čunek poručio da nema nameru da plati troškove te posete, već samo ručkove, maksimalno 1.200 evra u preračunu a ostalo neka plati predsednik iz svog budžeta.\nČunek je tada kazao da su region četiri posete Zemana koštale 64.000 evra, najskuplja skoro 23.000 evra, da za ručak koji je trebalo da bude za predsednika i još 14 ljudi regionu stižu posle računi za 90 ljudi a da poseta jedne brojnije inostrane delegacije region košta manje od 1.000 evra.\nKada je Čunek poručio prošle jeseni da je šef države dobrodošao ali da troškove preko sume 1.200 evra mora da snosi njegova kancelarija, Zeman je od posete demonstrativno odustao.\nPredsednik Češke Miloš Zeman, nakon poslednjeg u nizu protesta čak 283.000 Čeha protiv premijera Andreja Babiša, u nedelju u Pragu, optužio je danas demonstrante da se bune protiv ishoda...\nPredsednik Zeman savetuje premijeru Babišu da ignoriše desetine hiljada demonstranata\nPredsednik Češke Miloš Zeman savetovao je danas premjeru Andreju Babišu da ignoriše demonstracije desetina hiljada Čeha na kojima od sredine aprila iz sedmice u sedmicu zahtevaju njegovu...\nRSE: Pobeda Čaputove budi nade u promenu populističkog trenda u centralnoj Evropi\nPobedom Zuzane Čaputove na predsedničkim izborima Slovačka je dobila prvu ženu na čelu države i proevropsku liderku, dok su u centralnoevropskoj politici kojom dominiraju populističke snage...\nZeman poručio je da je nerealno očekivati da bilo koja ruska vlada ikada vrati Krim Ukrajini\nČeški predsednik Miloš Zeman izjavio je pred predsedničke izbore u Ukrajini da je nerealno očekivati da Rusija ikada, pod bilo kojom vlašću, vrati Krim Ukrajini i dodao da je šteta što je...\nZeman optužio Tursku da je saveznik Islamske države\nPredsednik Češke Miloš Zeman optužio je turskog predsednika Redžepa Tajipa Erdogana da islamizacijom Turske približava zemlju islamskim radikalima a da je Turska time što je, kako je rekao,...\nTusk optužio poljske vlasti za homofobne izgrede na Maršu ravnopravnosti u Bjalistoku\nPredsednik Evropskog saveta Donald Tusk optužio je poljske vlasti konzervativne stranke Pravo i Pravda za homofobne izgrede huligana protiv Marša ravnopravnosti u Bjalistoku u subotu i pozvao sve Poljake da kažu dosta nasilju.\nPoginulo 16 ljudi u vazdušnom napadu sirijske vlade\nSirijska opozicija saopštila je danas da je 16 ljudi poginulo u vazdušnom napadu na pijaci u Siriji. Sirijska opservatorija za ljudska prava navela je da je u napadu koji se dogodio u gradu Maret Al Numan ranjeno 30 ljudi.


Početna/BBC vesti/Korona virus, vakcine i Srbija: Ministar zdravlja poručuje – i Rusija i Kina su važne, sad je svima jasno\nSrbija je jedna od retkih zemalja u Evropi u kojoj masovna vakcinacija stanovništva traje već mesec dana i, prema izjavama nadležnih, nema većih problema oko nabavki vakcina.\nO tome kako to Srbiji uspeva, dok zemlje Evropske unije imaju sve više muka u procesu nabavke cepiva, za BBC govorio je ministar zdravlja Zlatibor Lončar.\n„Moram da vam kažem da sam predlagao ljudima iz Svetske zdravstvene organizacije (SZO) i ministrima EU da ovo ide jednim drugim putem, da ne delimo Evropu na EU i ne EU zemlje, pošto korona ne poznaje granice, da napravimo jedinstven sistem i da zajedno budemo u tome.\n„Međutim, očigledno je da to nije uspelo i onda je morao na snagu da stupi drugi scenario, gde dolaze do izražaja međusobni odnosi”, izjavio je u intervjuu za BBC ministar zdravlja Srbije Zlatibor Lončar.\nPrema poslednjim podacima, od početka pandemije u Srbiji je preminulo 4.038 pacijenata, a zaraženo je ukupno 397.002 ljudi, dok je broj vakcinisanih veći od 450.000.\n„Neki drugi nisu videli vakcinu ni na TV-u”\nPo broju onih koji su primili injekciju Srbija je, proporcionalno, druga u Evropi odmah iza Velike Britanije i sedma u svetu, a ljudi u Srbiji imaju i izbor koju vakcinu žele da prime.\n„Sa Fajzerom smo još letos potpisali ugovor među prve tri zemlje u svetu i zato smo prvi u regionu, a među prvima u Evropi dobili Fajzerovu vakcinu.\n„Drugi razlog, zašto imamo rusku i kinesku vakcinu, jesu dobri odnosi našeg predsednika (Aleksandra) Vučića sa (predsednikom Rusije) Vladimirom Putinom i (kineskim predsednikom) Si Đinpingom”, rekao je Lončar za BBC.\nMinistar zdravlja Srbije vakcinisao se na Beogradskom sajmu 19. januara.\nSamo dan pošto je odobrena vakcina Sinofarm proizvedena u Kini, Lončar je bio među prvima u Srbiji koji su je primili.\n„Građani nemaju razloga ni za kakvu sumnju, radi se o izuzetno bezbednim, kvalitetnim i efikasnim vakcinama”, rekao je tom prilikom Lončar.\nVakcine su besplatne za stanovništvo, tačnije plaćene iz budžeta.\nPredsednik Srbije Aleksandar Vučić, koji gotovo svakodnevno najavljuje dolazak novih kontigenata vakcina, ne želi da otkriva kojim kanalima uspeva do njih i da dođe.\nNiti koliko koštaju.\n„Neke bogate zemlje su uzimale i do šest puta više vakcina nego što imaju stanovnika”, kao da su, kako je rekao Vučić, želele da vakcinišu „i sve kučiće i mačiće”, a zbog toga ostale zemlje ne mogu da vakcinišu svoje stanovnike.\n„Ali izjalovio im se plan, jer su se pojavile neke male zemlje, kao što je Srbija, koje su se snašle. Bukvalno su se snašle.”\nStanovnici u zemljama Evropske unije nemaju mogućnost izbora vakcina – evropski blok je najpre naručio velike doze Fajzerove vakcine, a onda je nastao problem u vezi sa isporukom kako tih doza američkog proizvođača, tako i vakcine švedsko-britanske kompanije AstraZeneka.\nZemlje u regionu Balkana sada gledaju u Srbiju i nadaju se da će ona proslediti deo vakcina koje stižu.\nPremijer Makedeonije Zoran Zaev rekao je da mu je predsednik Vučić obećao oko 8.000 doza vakcina, a i Republika Srpska, jedan od dva entiteta Bosne i Hercegovine, obratila se za pomoć Srbiji.\nZa to vreme, u Srbiji se ljudi vakcinišu, doduše za sada ne u dovoljnoj meri da bi se stekao kolektivni imunitet, kako je rekao epidemiolog Predrag Kon.\nLončar kaže da je Agencija za lekove u Srbiji „jedna od najstrožijih u svetu” i da „nemamo nijedan razlog da sumnjamo u vakcine jer su ispunile sve uslove i standarde koje smo za to propisali”.\n„Ne mislim da postoji ijedna zemlja koja ne želi da pokrene vakcinaciju, mislim da je samo problem što nemaju svi vakcine.\n„Nauka kaže da što pre vakcinišemo više ljudi, to pre ćemo moći da se vratimo normalnom životu, da krene da nam rade ekonomija i privreda i sve ono što u ovom trenutku trpi.\nRazlog broj jedan je da spasemo ljudske živote i da ljudi ostanu zdravi, a dalje da pokrenemo privredu”, rekao je Lončar.\nOn je potvrdno odgovorio na pitanje da li će zemlje koje imaju dobre diplomatske odnose sa Rusijom i Kinom prve dobiti vakcinu.\n„Mislim da je to sada svima jasno”, dodao je srpski ministar.\nZnači li to da zemlje treba da se osnove same na sebe i diplomatske veze?\n„Upravo je to pokazala ova pandemija.\n„Onaj ko se oslonio na sebe i svoje diplomatske veze bolje je prošao od onoga koje čekao na pomoć i solidarnost drugih”, odgovorio je Lončar.\nDodao je da se „iskreno nada da će ovo biti nauk za ubuduće”.\n„Ne bi bilo dobro da se u budućnosti dešavaju ovakve stvari – i zbog EU i zbog svih onih koji u EU gledaju kao u vrednost koju treba slediti”, kaže on.\nVakcinacija na Kosovu\nLončar kaže da je Srbija „vodila računa o tome da deo vakcina dostavi i na Kosovo” i da su „vakcinisani ne samo Srbi, već i Albanci koju su želeli”.\n„Međutim, vlasti takozvanog Kosova se sa time nisu složile. Napravili su od toga problem, što mi stvarno ne možemo da razumemo.\n„Mi smo napravili opciju B, pa smo za sve ljude sa Kosova koji žele organizovali punktove u centralnoj Srbiji i te ljude smo vakcinisali.\n„Mogu da vam kažem da se radi o desetima hiljada i da je dosta Albanaca prelazilo u Srbiju, koji su imali srpsku ličnu kartu”, rekao je Lončar.\nDodao je da je Srbija dala Kosovu i PCR testove i određene količine kiseonika kada je zafalilo.\n„Tada nisu pravili problem. Mi ovo pitanje nikada nećemo stavljati na politički nivo, za nas je ovo pitanje spasavanja ljudskih života i ponašaćemo se tako i nadalje.\n„Pomoći ćemo sve što možemo”, poručio je Lončar.\nO odnosu EU i siromašnijih zemalja i sporu sa AstraZeneka\n„Ja mogu samo da vam kažem činjenice – nismo dobili nijednu vakcinu iz EU”, rekao je Lončar na pitanje BBC-ija.\n„Nismo dobili nijednu vakcinu putem Kovaks sistema, ako mislite na to, a i pitanje je kada ćemo dobiti, jer je nova inforamcija da fabrika AstraZeneka, koja je trebalo da proizvodi vakcine, negde u svetu nije ni otvorena”, kaže ministar zdravlja Srbije.\nEvropska unija ima mnogo problema oko snabdevanja vakcinama, uprkos ugovorima koje je potpisala sa kompanijama Fajzer i AstraZeneka.\nFajzer je u jednom trenutku značajno smanjio obećane i dogovorene isporuke vakcina, a sličan spor je ispao i sa kompanijom AstraZeneka, što je prilično razljutilo čelnike Evropske unije.\nO sporu Evropske unije i AstraZeneke, Lončar kaže da je „činjenica da nema dovoljno vakcina” i da se „neće ostvariti ono na šta je računala EU”.\n„Siguran sam da je problem što se ovaj proces nije pratio od početka.\n„Mislim da smo morali da budemo jedinstveniji i da je EU morala da ima mehanizam koji će otići u AstraZeneku i sve te kompanije, koji će pratiti proces proizvodnje da znaju na šta će moći da računa, da se ne bi desilo da računate na milione, a da ne dobijete ništa ili vrlo malo”, kaže Lončar.\nSmatra i da je EU pogrešila i da je trebalo da probaju da dobiju rusku i kinesku vakcinu.\n„Mislim da bi to bilo bolje za građane Evropske unije i za ceo svet, jer ovo je globalni problem.\n„Po meni, nije bilo razloga da se ne gleda šire i da se angažuju svi mogući resursi, da se ne prave nikakve razlike, da bude samo pitanje kvaliteta i bezbednosti”, ocenio je Zlatibor Lončar u intervjuu za BBC.\nKorona virus, aplikacije i biznis: Farma zaradila iznajmljujući koze za Zum sastanke


POVERENICA NA KONFERENCIJI POVODOM MEĐUNARODNOG DANA ŽENA NA SELU • Poverenik za zaštitu ravnopravnosti\nPOVERENICA NA KONFERENCIJI POVODOM MEĐUNARODNOG DANA ŽENA NA SELU\nСаопштења POVERENICA NA KONFERENCIJI POVODOM MEĐUNARODNOG DANA ŽENA NA SELU\nUnapređenje kvaliteta života žena u ruralnim područjima je važno za celo naše društvo, jer jaka žena znači jako selo, što podrazumeva ekonomsko i svako drugo osnaživanje i ravnopravniju raspodelu imovine i dohotka, izjavila je poverenica za zaštitu ravnopravnosti Brankica Jaković na konferenciji u Novom Sadu povodom 15.oktobra, Međunarodnog dana žena na selu.\nPoverenica je naglasila da je rodno zasnovano nasilje u ruralnim sredinama jedan od ozbiljnih problema, jer žene često ne prepoznaju slučaje nasilja kao takve i retko se odlučuju da ga prijave zbog ekonomske zavisnosti i straha od osude sredine. Zbog toga Poverenik u saradnji sa Agencijom UN za rodnu ravnopravnost i osnaživanje žena i ambasadom Kraljevine Norveške sprovodi projekat „Unapređenje bezbednosti žena u Srbiji“ sa ciljem unapređenja prevencije i sprečavanje nasilja nad ženama koje žive u ruralnim sredinama. Kroz projekat će biti pružena i direktna pomoć ženama koje žele da pokrenu svoj posao u oblasti poljoprivrede, imajući u vidu da ekonomska nezavisnost predstavlja preduslov za poboljšanje kvaliteta života žena i izlazak iz nasilnog odnosa, istakla je Janković.\nKonferenciju povodom Međunarodnog dana žena na selu, zajednički su organizovali Poverenik za zaštitu ravnopravnosti i Pokrajinski ombudsman uz podršku Agencije UN za rodnu ravnopravnost i osnaživanje žena. Na skupu su, pored ostalih govorili i pokrajinski ombudsman Zoran Pavlović, zamenica šefa Delegacije EU Mateja Norčič Štamcar i koordinatorka kancelarije UNWomen u Srbiji Milana Rikanović.


Preko štamparije Borba država preuzima Večernje novosti - Sindikat novinara Srbije\nNaime, većinski vlasnici Novosti AD (sa ukupno preko 60 odsto) su tri ofšor kompanije – Trimax Investments i Ardos Holding iz Austrije i Кaramat Holdings sa Кipra, dok je Republika Srbija vlasnik oko 30 odsto. Beko je 2010. godine gostujući na B92 rekao da je on vlasnik tri kompanije koje su kupile Novosti, a to je kasnije potvrdila i državna Кomisija za hartije od vrednosti.\nNovostima je račun odblokiran u februaru ove godine nakon usvajanja UPPR-a, dok je Borba i dalje u blokadi – prema podacima Narodne banke Srbije, njihov dug trenutno iznosi preko 350 miliona dinara.\nКako je navedeno u UPPR-u iz maja 2018. godine, problemi su između nastali zbog generalnog smanjenja tržišta za štampane medije, zbog čega je pao i tiraž Večernjih novosti, a samim tim i prihod od prodaje i oglašavanja. Smanjeni su tiraž i obim strana, kao i broj zaposlenih, neka izdanja su ugašena, a kompanija je došla na korak do stečaja.\nDugovanja prema brojnim poveriocima prošle godine su iznosila skoro 1,5 milijardi dinara – državi pre svega za poreze i doprinose, a preduzećima za razne vrste usluga. Od ovog iznosa, Borbi koja štampa Večernje novosti, kompanija duguje skoro pola (oko 670 miliona dinara).


Kultura - datum: 2019-10-19 ODRŽANA MUZIČKA RADIONICA U BIJELOM POLJU\nSa muzičke radionice Prilika za darovite\nViše od deset učenika muzičkih škola sa sjevera sa odsjeka gitare dobiće priliku da usavrši svoja znanja i kompetencije u okviru dvodnevnih muzičkih radionica koje organizuje bjelopoljska Škola za osnovno muzičko obrazovanje. Sa talentovanom i darovitom djecom, koja su izrazila želju i spremnost da unapređuju svoje vještine, radiće profesor sa Muzičke akademije sa Cetinja, iskusni predavač i pedagog, Danijel Cerović.\nProfesor Cerović kaže da je jako zadovoljan zatečenim stanjem u Bijelom Polju, da su djeca jako talentovana i da imaju visok nivo znanja.\n– Ali, naravno, uvijek postoji prostora za napredak i vjerujem da ćemo djeci ovim radionicama odškrinuti nova vrata muzike, da ćemo ih još više zainteresovati i možda pospješiti njihove ambicije - istakao je Cerović za Radio Bijelo Polje.\nI Matija Bojović, učenik devetog razreda Škole za osnovno muzičko obrazovanje iz Berana, srećan je što je, kako kaže, dobio prliku da uči od najboljih. Direktorica bjelopoljska Škole za osnovno muzičko obrazovanje, Jasmila Hot obavijestila je da će biti organizovane radionice za učenike sa odsjeka harmonike, koje će voditi profesor Safet Drljan iz Bara. Radionicama će biti obuhvaćeni učenici iz svih muzičkih škola sa sjevera, Kolašina, Berana, Bijelog Polja, Pljevalja i područne ustanove iz Rožaja.


Premijer FBiH primio amabasadora Crne Gore\nPremijer Federacije BiH Mustafa Mujezinović primio je danas u nastupnu posjetu novoimenovanog ambasadora Crne Gore u BiH Dragana Đurovića. Tokom susreta ocijenjeno je kako su politički odnosi dvije zemlje najbolji mogući u ovom trenutku, dok, s druge strane, postoji mnogo prostora za unaprjeđenje ekonomske saradnje.\nPremijer Mujezinović kazao je da je Federacija BiH posebno zainteresirana za revitalizaciju pruge Čapljina-Nikšić, što bi omogućilo i bolje povezivanje FBiH s Lukom Bar i osiguranje alternativnog pravca snadbijevanja. Ocijenio je i da će u kontekstu boljeg povezivanja dviju zemalja, veoma važno pitanje biti izgradnja Jadransko-jonske ceste za čiju izgradnju je Vlada FBiH izdvojila određeni iznos.\n- Ključno pitanje za unaprjeđenje bilateralne ekonomske saradnje bit će i bolje energetsko povezivanje. Time bi Crna Gora bila tranzit našoj zemlji za izvoz električne energije prema Italiji, nako što je nedavno potpisan sporazum o postavljanju podvodnih kablova za te potrebe - istakao je premijer Mujezinović.\nAmabasador Đurović ocinjenio je kako, između ostalog, postoji i prostor za povećanje obima trgovinske razmjene, saradnje u oblasti turizma, kao i eventualnog nastupa komplementarnih kompanija dviju zemalja na trećim tržištima.


Barroso: Šovinizam u nekim članicama EU-a | Velika Britanija, Imigranti | Al Jazeera Balkans\nBarroso: Šovinizam u nekim članicama EU-a\nPredsjednik Evropske komisije upozorio na šovinističke stavove pojedinih članica Evropske unije koje ograničavaju slobodu kretanja migranata.\nRumunski predsjednik Trajan Basescu izrazio je žaljenje što Rumuni postaju žrtve nacionalističkog pristupaGetty\nPredsjednik Evropske komisije Jose Manuel Barroso optužio je u srijedu za šovinizam i podlijeganje stereotipima one članice Evropske unije koje pokušavaju ograničiti slobodno kretanje ljudi po Evropi, javlja Tanjug.\nU govoru u Evropskom parlamentu Barroso nije imenovao nijednu zemlju, ali Reuters navodi da se njegova kritika odnosi prije svega na Veliku Britaniju, koja ima izuzetno strog stav po pitanju migranata.\nPitanje migracije u EU-u ponovo je postalo aktuelno 1. januara, kada su građani Bugarske i Rumunije stekli pravo da se slobodno kreću u zemljama Unije, što je izazvalo bojazan od mogućnosti masovnog priliva migranata, mada takva strahovanja ne počivaju ni na kakvim konkretnim činjenicama.\n'Pravo o kojem se ne može pregovarati'\nBritanski premijer David Cameron u više navrata je tražio da se ograniči sloboda kretanja i izražavao zabrinutost zbog očekivanog priliva migranata iz Rumunije i Bugarske u Veliku Britaniju, u potrazi za poslom i socijalnim olakšicama.\n"Hajde da odbacimo stereotipe i mitove", rekao je Barroso, upozoravajući na "uskogrude i šovinističke" stavove i populizam.\n"Hajde da ne pravimo paniku i konfuziju", kazao je predsjednik EK-a.\nBarroso je pozvao na razumnu debatu, naglasivši da, ukoliko bude dokaza da se režim slobodnog kretanja zloupotrebljava, članice EU-a imaju načina da to spriječe.\nPotpredsjednica Evropske komisije Viviane Reding izjavila je da je pravo na slobodu kretanja osnovno pravo o kojem se ne može pregovarati, da se protiv zloupotrebe tog prava treba boriti.\nO pravu na slobodu kretanja "ne može se pregovarati", rekla je Reding u raspravi o migracijama radnika unutar Evropske unije i tzv. socijalnom turizmu, odnosno zlopotrebi slobode kretanja kada ljudi ne dolaze u drugu zemlju članicu tražiti posao, nego socijalnu pomoć.\nRumuni 'žrtve nacionalističkih pristupa'\nRumunski predsjednik Trajan Basescu izrazio je žaljenje što Rumuni "postaju žrtve nacionalističkog pristupa" u nekim evropskim zemljama.\n"Rumunija je pristupila EU-u, koju želimo nastaviti razvijati, a s druge strane, rumunski građani postaju žrtve nacionalističkih pristupa koji se manifestiraju u nekim državama članicama", izjavio je Basescu.\nZvaničnici EU-a su više puta kritizirali London zbog tako oštrog stava prema migrantima, što je dodatno doprinijelo zatezanju odnosa između Brisela i Londona, već napetih zbog želje Velike Britanije da preispita članstvo u EU-u.\nBritanski ministar finansija George Osborne izjavio je u srijedu da se EU mora reformirati, jer bi, u protivnom, Velika Britanija mogla napustiti Uniju poslije referenduma, koji je London obećao do 2017. godine.\nPokušaj ograničavanja broja imigranata\nCameron, koji je zabrinut zbog sve veće podrške britanskoj antiimigracijskoj partiji UKIP uoči izbora za EP u maju, želi ograničiti broj imigranata i spriječiti dolazak nekvalificirane radne snage, piše Tanjug.\nZbog takvog stava se sukobio s Nickom Cleggom, proevropskim zamjenikom premijera i liderom koalicionih liberaldemokrata.\nClegg je ocijenio da bi Cameronove ideje mogle udaljiti Veliku Britaniju od Evrope i naškoditi privredi zemlje, koja je, kako je podsjetio, svojevremeno izvukla znatnu korist od priliva jeftine radne snage iz Poljske.\nSlobodno kretanje ljudi je, prema evropskom pravu, jedna od četiri osnovne slobode, pored slobodnog protoka robe, usluga i kapitala.\nOčekuje se da će sloboda kretanja biti jedna od ključnih tema u okviru predizborne kampanje za izbore za EP od 22. do 25. maja.\nAnkete pokazuju da bi antievropske stranke mogle osvojiti četvrtinu mjesta u Evropskom parlamentu.


Selaković: Meksiko podržava Vučića i Srbiju u rešavanju kosovskog problema diplomatskim sredstvima - Kosovo Online\nSelaković: Meksiko podržava Vučića i Srbiju u rešavanju kosovskog problema diplomatskim sredstvima\n28. Septembar 2021. • 13:18\nMinistar spoljnih poslova Nikola Selaković izjavio je, nakon dvodnevne posete Meksiku, da je veoma zadovoljan susretima i porukama, posebno porukama predsednika Andreasa Manuela Lopesa Obradora, koje će preneti predsedniku Aleksandru Vučiću.\nKako je saopšteno je iz Ministarstva spoljnih poslova, Selaković je istakao je da je u susretima sa zvaničnicima "prijateljske i bratske države" pokazano veliko poštovanje prema predsedniku Vučiću, Srbiji, svim reformama koje se sprovode i da je još jednom potvrđena čvrsta i jaka podrška teritorijalnom integritetu i suverenitetu Srbije.\nSumirajući rezultate posete, ministar Selaković je naglasio da je na sastancima sa zvaničnicima Meksika još jednom potvrđena čvrsta i jaka podrška naporima koje predsednik Vučić i Vlada Srbije ulažu da se u "rešavanju kosovsko-metohijskog problema rukovodimo samo mirnim i diplomatskim sredstvima i da na takav način pokušamo da rešavamo to naše teško nacionalno pitanje".\n"U svemu tome, mi od naših prijatelja u Meksiku imamo snažnu, jaku i principijelnu podršku", rekao je šef srpske diplomatije, koji se u Meksiku sastao sa predsednikom Obradorom, ministrom spoljnih poslova Marselom Ebrardom Кasaubonom i predsednicom Senata Olgom Sančez Кordero.\n"Očekujemo na našem komemorativnom skupu povodom 60 godina Pokreta nesvrstanih zemalja visoku delegaciju iz Meksika", rekao je ministar Selaković.\nNikola Selaković Ministarstvo spoljnih poslova Srbije Meksiko Aleksandar Vučić Kosovo\nHvala meksiku sto podrzavate vucica i srbiju u resavanju kosovskog problema diplomatskim sredstvima !!!


IGN Adria javlja da će konačno i vlasnici PlayStationa biti u prilici da igraju novu Remedy igru, pošto Control izlazi 27. avgusta 2019 za PS4 PC i Xbox One. Igra zanimljivog koncepta poznata po klasičnim Remedy elementima, poput usporavanja vremena, telekinetičkih sposobnosti i specifičnog naoružanja je odmah skrenula pažnju na sebe prilikom E3 prezentacije.\nControl prati Jesse Faden, koja u igri tek počinje da obavlja dužnost direktora Federalnog Biroa za Kontrolu (Federal Bureau of Control). U svojoj borbi protiv misterioznog entiteta The Hiss, koji se formira u samom Birou zaposedajući zaposlene, Jesse će otkriti mesto nastanka Hissa, paralelno sa mračnim tajnama koje sam Biro krije.\nPrvih godinu dana, PC verzija igre će biti ekskluzivna za Epic Store.


Prodaja i Renta Nekretnina Srbija | Beograd Na Vodi\nZATVORI NAJBOLJI IZBOR STANOVA\nKomforni i elegantni stanovi različitih veličina i struktura…\nSaznajte više ovde ili se prijavite\nNajlepši pogled, u srcu Beograda\nIzaberite vrhunsku nekretninu na najatraktivnijoj lokaciji u gradu\nSaznajte više PRILIKA\n“Nađoh najkrasnije mesto od davnina”, napisao je despot Stefan Lazarević kada je pre više od šest vekova Beograd proglasio srpskom prestonicom. Od tada pa do danas, Beograd je mesto gde se susreću različite kulture, prirodne lepote, Istok i Zapad.\nBelgrade Waterfront… • Proširuje gradsko jezgro, ne stvarajući izdvojenu celinu • Kreira šetalište pored reke sa mnogo zanimljivog sadržaja • Nudi privlačan javni prostor za stanovnike i posetioce • Od istorijskih zgrada pravi nove dragulje • Stvara karakteristični komšijski ambijent • Daje veliki prostor namenjen pešacima\nTALAS NOVOG ŽIVOTA\nBelgrade Waterfront modernizaciju grada diže na viši nivo, kreirajući grad budućnosti u kojem se na pametan način prožimaju trgovina, kultura i svakodnevni život. SAZNAJTE VIŠE\nBeogradska zadruga, jedan od najlepših arhitektonskih spomenika Srbije, građena je između 1905. i 1907. godine prema projektu dvojice poznatih arhitekata, Nikole Nestorovića i Andre Stevanovića. Ugaona zgrada sa tri krila, izgrađena od armiranog betona, stilski pripada baroku i Art Nouveau i pravi je primer srpske arhitekture. SAZNAJTE VIŠE\n1905, gradski kafé kosmopolitskog duha, upotpunjuje Belgrade Waterfront Galeriju. Avangardni salon je omaž zgradi u kojoj se nalazi, poznatoj kao Beogradska zadruga, sagrađenoj 1905.\nSvi zainteresovani mogu da saznaju više informacija o Beogradu na vodi u novom promotivnom štandu – Savanova, koji se nalazi na obali Save u produžetku Hercegovacke ulice. Savanova je izgrađna od strane lokalnih izvođača i već je postala jedno od najpopularnijih mesta u gradu za popodnevni ručak ili romantičnu večeru pored reke. SAZNAJTE VIŠE\nSavamala je kvart koji trenutno doživljava potpuni procvat i mesto gde svoje ideje razmenjuju mladi umetnici, arhitekte i drugi kreativni umovi lokalne i internacionalne scene.\nBeograd, grad koji se dizao i padao nebrojeno puta, zajedno sa svojim graditeljima i osvajačima, brižljivo čuva svoje bogato nasleđe, ali je uvek spreman da otvori novo poglavlje svoje istorije. Glavni grad uzdigao se u simbol transformacije Srbije u centar biznisa, kulture i umetnosti jugoistočne Evrope. Njegovi stanovnici, uvek mladi duhom, jedva čekaju da svoj grad ponovo istaknu na mapi sveta.\nSVE U NEPOSREDNOJ BLIZINI\nIdealna pozicija Beograda na raskrsnici svetkih puteva omogućava odličnu vezu i sa Istokom i sa Zapadom. Svi vidovi transporta povezuju glavni grad Srbije sa regionom i bilo kojom destinacijom u Evropi. Brojne avio kompanije, a naročito nacionalni avio-prevoznik i njegovi partneri, svakoga dana povezuju Beograd sa celim svetom.


Fondacija Novi Sad 2021 predstavila rezultate i najavila novi IDEA projekat | Idea\nFondacija Novi Sad 2021 predstavila rezultate i najavila novi IDEA projekat\nPovodom Dana pobede i Dana Evrope, Fondacija Novi Sad 2021 – Evopska prestonica kulture održala je prvu konferenciju na kojoj je predstavila dosadašnje rezultate kao i planove, posebno za ovu, „nultu godinu“ nakon dobijanja najprestižnije evropske titule – Evropske prestonice kulture.\nKonferencija je priređena pod nazivom „Za nove mostove“, sa željom da predstavi „mostove“ koje Fondacija želi da podiže. Akcenat je bio na prvom mostu „Nada“, koji će se „graditi“ ove godine sa glavnim ciljem da osnaži ljudske i prostorne kapacitete koji će omogućiti što uspešniju realizaciju tako velikog i značajnog projekta kao što je „Novi Sad 2021 – Evropska prestonica kulture“.\nO značaju ovog projekta za Novi Sad gradonačelnik Miloš Vučević je naglasio da je titula Evropska prestonica kulture dramatično na bolje promenila imidž grada i da je Novi Sad, od oktobra prošle godine, daleko bolje pozicioniran i u nacionalnim i u međunarodnim okvirima.\nIstičući simboliku Dana pobede i Dana Evrope, kao i da je „rešenje tog rebusa“ idealan dan za promociju jednog od najznačajnijih evropskih projekata, Nemanja Milenković, direktor Fondacije „Novi Sad 2021“, izrazio je želju da ova konferencije pomogne u što boljoj komunikaciji, jer je EPK izuzetno kompleksan i zahtevan projekat koji se iz dana u dan menja.\nOn je, kao dobar primer društveno odgovornog poslovanja, posebno istakao da je IDEA, kao prvi korporativni partner „Novi Sad 2021“, pokrenula pilot projekat uređenja prvog Urbanog džepa u Novom Sadu.


Šala ili ne: Ovo je novi dres Srbije za Mundijal u Kataru? - Vest - Nogomania.rs\nMogući izgled dresa selekcije Srbije. (foto: Uradni Twitter profil kluba/zveze )\nReprezentacija Srbije učesnik je predstojećeg Svetskog prvesnstva u Kataru. "Orlovi" su odigrali četiri meča u okvru Ligi nacija, protiv Slovenije, Švedske i Norveške a do odlaska na Mundijal će imati još dosta obaveza.\nUveliko traju pripreme i za dugo očekivanu i redizajniranu opremu selekcije Srbije, koji će puleni Dragana Stojkovića Piksija nositi u Kataru. Na internetu se pojavila fotografija dresa za koji se tvrdi da bi mogao da bude baš taj koji će nositi igrači Srbije na Mundijalu.\nOgroan broj ljudi na društvenim mrežama je rekao da se nada da se samo radi o šali.


Dnevni horoskop za 4.decembar 2019\nDnevni horoskop za 4.decembar.\nOvan – horoskop za 4.decembar\nPreterano ste skloni da se obazirete na tuđe mišljenje i stalno imate potrebu da se nekome najzad i pravdate, i u grču ste šta će neko da misli i komentariše o vašim idejama i odlukama.\nNeka osoba koja je od vas starija, pokušava da vam stavi do znanja da joj se dopadate, ali vama smeta razlika u godinama, jer ste vrlo skloni nekim predrasudama.\nMorate da se bolje odnosite prema svom zdravlju, te da najpre ostavite cigarete i počnete da baš aktivno vežbate i da se hranite zdravije, sa unosom više vitamina i minerala.\nBik – horoskop za 4.decembar\nNemate volje da se potrudite oko nekih novih zadataka, jer nadređeni uopšte ne cene vaš rad ni ostvarenja ciljeva koja ste postigli, pa ste rešeni da prvom prilikom promenite posao.\nUmara vas što je partner stalno džangrizav i nalazi neke razloge da vas opterećuje sitnicama, pa ste rešeni da najzad sve raščistite, i da se suočite otvoreno kako biste videli u čemu je problem.\nMuči vas neka akutna upala srednjeg uha, i onavezno se na vreme javite lekaru kako ne biste pak i došli u situaciju da nastanu ozbiljne komplikacije, te i neke trajne posledice po vaš sluh.\nBlizanci – horoskop za 4.decembar\nRadite posao danas sasvim ofrlje i dekoncentrisano, jer vas muče neki privatni problemi, i nikako da naučite da ne mešate poslovno i lično u svom životu, pa zato stalno i trpite kritike šefova.\nNiste raspoloženi da se posvetite traženju neke nove ljubavi, sve iako vaši prijatelji insistiraju da upoznate nekoga ko je za vas idealan po njihovom mišljenju.\nSkloni ste depresiji i čestim promenama raspoloženja, i nikako ne uspevate da se rešite nekih baš teških misli i osećanja beskorisnosti, pa je vrlo bitno da na vreme potražite pomoć psihologa.\nRak – horoskop za 4.decembar\nStalno kuburite sa finansijama i nikada nemate dovoljno novca za sve svoje potrebe, jer ne umete da pravilno raspolažete onim što zaradite, a i malo radite da biste mogli sebi da priuštite neki veći luksuz na koji ste navikli.\nUnapred odbijate nečiji poziv za romantični sastanak, jer niste spremni da počnete neku baš novu vezu, pošto još uvek niste sasvim preboleli nedavni raskid.\nImate česte glavobolje i to po tipu migrene, pa vam je tada najlakše da se osamite i da odmarate, jer vam smeta i buka i svetlost i znatno vam se pogoršava stanje.\nLav – horoskop za 4.decembar\nNemate snage da istrajete u nekim svojim odlukama i idejama, jer vas stalno neko sputava i baš omalovažava vaš trud, ali treba da se strpite i da nastavite po svome, jer će se na samom kraju pokazati da ste vi bili u pravu.\nNe pretvarajte se da ste ono što niste da biste uspeli da impresionirate osobu koja vam se dopada, jer tako samo lažete sebe i taj neko će da se razočara kada vas bolje upozna, ne vašim karakterom već sklonošću da glumite i da lažete.\nPotreban vam je hitan pregled krvne slike i ultrazvuk štitne žlezde, jer imate jasne simptome neke pojačane funkcije ovog organa, koja daje višak hormona i sve u organizmu značajno remeti.\nDevica – horoskop za 4.decembar\nPokušajte da radite smireno i hladne glave, jer samo tako možete da se izborite sa ljubomornim i zavidnim kolegama i nadobudnim šefovima, koji misle da je njihova pozicija važnija od znanja.\nImate priliku da počnete neku romansu sa osobom koju dugo poznajete i koju ste smatrali starim prijateljem, ali se vi premišljate jer se bojite da će to da naruši vaš drugarski odnos, kada jednom ljubavni zanos prođe.\nPokušajte da se malo više posvetite sebi, i iako vam je za sada zdravlje sasvim dobro, ne smete da preskačete redovne kontrole i preglede, i nemojte da se opet vratite lošim navikama.\nVaga – horoskop za 4.decembar\nDanas je vaš dan za posao, pa ne treba da odustanete od nekih planova i ideja koje ste zaista dugo spremali i na kojima ste vredno radili, jer ste spremni da zablistate i da se pokažete pred svima.\nPartner želi da počnete zajednički život, ali to podrazumeva preseljenje u neko manje mesto, pa vama to zbog posla ne odgovara, i doći ćete u situaciju da se oko svega toga raspravljate žučno.\nMuči vas bol u donjem delu stomaka, pa je verovatno da imate upalu mokraćne bešike i javite se na vreme lekaru radi pregleda i analiza.\nŠkorpija – horoskop za 4.decembar\nNespretno ste i naivno poverovali nekim kolegama i dopustili im uvid u svoje planove i projekte, i iznenadićete se kada oni to budu prikazali kao svoj lični rezultat, ali nećete moći ništa da učinite jer nemate dokaza da je to vaša originalna ideja, i sav trud će da vam propadne.\nVama ne odgovara da sa partnerom održavate vezu na daljinu, jer najpre dobro poznajete sebe i ne želite da vas oboje mučite i sputavate, te ste rešeni da raskinete vezu i da pokušate da ostanete prijatelji.\nStalno ste umorni i malaksali, i izrazito ste bledi, pa je moguće da ste malokrvni i uradite neke i osnovne parametre u krvnoj slici.\nStrelac – horoskop za 4.decembar\nDanas ste spremni da radite sa maksimalnim zalaganjem i motivacijom, jer ste pre svega rešeni da sebi pokažete da možete da rešite sve probleme logikom i intuicijom, iako nemate baš dosta iskustva i prakse u poslu koji ste nedavno dobili iz svoje struke.\nIznenadiće vas susret sa nekom osobom u koju ste davno bili zaljubljeni, ali ste tada vi oboje bili zauzeti, pa postoji realna šansa da se vaša osećanja opet rasplamsaju i da počnete zanimljivu vezu koja će biti puna nežnosti ali i strasti.\nDanas se pripazite nekih povreda ili preloma, jer ste sasvim rasejani i nepažljivi, te postoji šansa i da obnovite neku staru povredu koju ste nedavno zalečili, pa će stanje biti samo još gore.\nJarac – horoskop za 4.decembar\nRadite honorarni posao koji je trebalo da vam bude samo kratkotrajan i prolazan izvor prihoda dok se bolje ne snađete, ali ste se vi olenjili i ne menjate ništa, a skloni ste da stalno kukate i da se žalite kako previše radite, bez šanse da napredujete i da dobijete neki bolji novac.\nPartner vam nije veran i ne voli vas kao ranije, ali iako ste svega toga vrlo svesni vi ne želite da sa njim raskinete i kao da mu namerno sve otežavate, jer ste prema njemu bolji nego ikada i baš i želite da oseti grižu savesti i da se pokaje za sve, a onda ćete vi njega da ostavite.\nImate česte probleme sa bubrežnom funkcijom, te je važno da na vreme odete kod lekara i da utvrdite o čemu se tačno radi, kako biste izbegli neka teška i hronična oštećenja ovog parnog i vrlo važnog ekskretornog organa.\nVodolija – horoskop za 4.decembar\nNekada stvarno imate utisak da vam je sreća okrenula leđa, te i da samo vi stagnirate dok drugi ređaju uspehe i napreduju ka svom cilju, a vi ste ostali zadnji i jako zbog svega toga patite.\nNiste raspoloženi za nekje nove veze i poznanstva, i želite da se malo osamite i da o svemu pak i razmislite, jer vam nije jasno kako ni jedna vaša veza nema perspektivu i završi se raskidom.\nImate bolove po tipu kolika, u predelu desnog rebarnog luka, pa je verovatno u pitanju kamenac ili upala žučne kese, ali svakako uradite ultrazvučni pregled.\nRibe – horoskop za 4.decembar\nPokušavate da završite neke zadatke na vreme, ali imate sklonost, da stalno sve ponovo i previše analizirate, i zaista gubite energiju i dragoceno vreme na nepotrebne detalje, i kako ne biste trpeli kritike šefova, pokušajte da se malo racionalnije organizujete i završite najpre ono najvažnije.\nU ljubavi je danas sve savršeno, i odnos sa partnerom vam je harmoničan i prepun nežnosti i baš lepih trenutaka, pa ne možete da poželite zaista ništa više i bolje od toga.\nZdravlje vam je danas solidno, mada imate neke česte upale i alergije, pa je poželjno da vi ojačate imunitet, i da na taj način prevenirate neka teža i hronična potencijalno loša stanja i oboljenja.


Plan Vancinacije i revakcinacije za predstojeći vikend u Knjaževcu – Knjaževačke vesti\nHome / 2021 / Plan Vancinacije i revakcinacije za predstojeći vikend u Knjaževcu\nGrađani Knjaževca mogli su danas na vakcinalnom punktu u Domu kulture obaviti revakcinaciju Fajzer i Sinofarm vakcinama.\nDanas do 14 časova svim zainteresovanim građanima, koji se nisu prijavili za imunizaciju protiv Covida-19, na raspolaganju su bile Fajzer, Sinofarm i Sputnjik vakcine.\nPrema planu imunizacije za predstojeći vikend građani će moći da se u subotu i nedelju 8. i 9. maja obave vakcinaciju bez zakazanog u sledećim terminima :\n– Kinesku vakcinu mogu primiti od 8 do 11 časova;\n– Fajzer vakcina je na raspolaganju od 11 do 14 časova;\n– Vakcinom Sputnjik V vakcinisaće se od 14 do 15 časova.\nPrema rečima zdrastvenih radnika koji rade na punktu za imunizaciju, u Knjaževcu od juče traje veliko interesovanje za vakcinaciju svim vakcinama.To je u jednom trenutku i dovelo do nestanka Ruske vakcine.Nadamo se da će se pozitivan trend interesovanja za vakcinaciju nastaviti.\nPrevious: Počela isplata „Moje prve plate“ za april\nNext: Opada broj novoobolelih od korona virusa širom Srbije


Radovanović: Nedozvoljeno se kasni sa merama za Novu godinu - Glas Zaječara\nHome Društvo Radovanović: Nedozvoljeno se kasni sa merama za Novu godinu\nRadovanović: Nedozvoljeno se kasni sa merama za Novu godinu\nEpidemiolog Zoran Radovanović kaže da je neozbiljno što Krizni štab još nije saopštio korona mere za novogodišnje praznike, ističući da se „nedozvoljeno kasni“ i predviđajući da će „mere biti nesumnjivo mnogo blaže nego što su lekari (iz Ujedinjenih protiv kovida) zahtevali“. Navodi da je ovo verovatno poslednji talas ovako jakog intenziteta bolesti i dodaje da će četvrti talas, „do kojeg će sigurno doći u zavisnosti od mera, biti znatno manji“, i ako krene vakcinacija u obećanom obimu „posle ćemo imati samo talasiće“, piše N1.\nNa pitanje zašto se još ne znaju mere Kriznog štaba za novogodišnje praznike on u N1 Studio Live ističe da je „to toliko neozbiljno, to se planira i stanovništvo se obavesti znatno unapred… To je sad jedan haos“.\n„Međutim, prvi put je medicinski deo Kriznog štaba pokazao da malo ima kičmu, jer njima zavrat duvaju ostali lekari, 20.000 lekara u javnoj službi, koji su u crvenim zonama, koji zahtevaju reakciju… S jedne strane lekari u Kriznom štabu osećaju pritisak svojih kolega koji ne mogu više da se nose sa ovolikim brojem obolelih, i zameraju Kriznom štabu što je bio pasivan u oktobru i novembru, kada je nužno bilo doneti mere, a evo i sad se to odlaže, jedan ping-pong, da bi na kraju neko konstatovao ‘evo prošla je Nova godina, pa šta sad možemo'“, navodi Radovanović.\nPredviđa da je trenutni, treći talas koronavirusa verovatno poslednji takvog intenziteta, ali i ističe da će sve zavisiti od tempa kojim ćemo dobijati vakcine.\nNavodi da su u prvom talasu „drastično sakrivani brojevi, drugi i treći su bili baš intenzivni i doveli su do ivice pucanja zdravstvenog sistema. Srećom četvrti talas do kojeg će sigurno doći u zavisnosti od mera, biće znatno manji, i ako krene vakcinacija kako je obećano, posle ćemo imati samo talasiće“.\n„Ali, moraćemo da se naviknemo da je bolest tu. U ovom trenutku niko ne može da kaže da li će biti potrebno da se stanovništvo vakciniše jednom godišnje ili jednom u nekoliko godina, ali moraćemo da se naviknemo da povremeno zavrćemo rukav“, ukazuje epidemiolog.\nNa pitanje da prokomentariše činjenicu da je epidemiolog i član Kriznog štaba Predrag Kon najavio protest ako se popuštanje mera oduži, Radovanović kaže „‘ajde videćemo šta znači protest, koliko sam razumeo on će biti verbalan, biće rečeno ‘mi protestujemo’, a onda će se opet doneti jedinstvena odluka“.\n„Međutim, to je daleko od onog što su zahtevali lekari iz Ujedinjeni protiv kovida koji su tražili da se mere primenjuju još od 18. decembra do 8. januara, dosta čvrste mere, imajući u vidu da su na ivici snaga i poznajući bolje situaciju u praksi“, podseća Radovanović i dodaje da bi te mere podrazumevale da budu zatvoreni svi objekti, osim prehrambenih, apoteka i benzinskih pumpi.\nDodaje da je „to je ponašanje koje nas prati mesecima“.\nEnormno falsifikovanje podataka\n„Od početka Krizni štab je pokušao stručnim terminima da opravda, još u maju, da je kovid u opadanju. To su tada uradili zbog izbora (21. juna). Došlo je do enormnog falsifikovanja podataka. Ja to zovem najvećom prevarom u dugoj istoriji srpske medicine“, istakao je Radovanović i dodao da su onda ove jeseni usledile „neobjašnjive pojave – pasivnost“.\n„I laici su znali da će doći treći talas, i praktično ništa nije preduzeto, zato smo imali ovako dramtično oboljevanje i umiranje“, ukazuje epidemiolog i dodaje da su Ujedinjeni protiv kovida apelovali da se šteta bar smanji, i zato su i predlagali da se ograniči kretanje u kritičnim novogodišnjim noćima, 1. i 2. januara.\nNa pitanje da li bi i on da je član Kriznog štaba predložio mere koje zastupaju Ujedinjeni protiv kovida, on odgovara „da sam član Kriznog štaba imali biste sasvim drugačiju predstavu o broju umrlih i obolelih u prethodnih 10 meseci“.\n„Sve bi mnogo drugačije izgledalo da je neko od mojih kolega iz Ujedinjenih protiv kovida ili neko iz struke koji bi imao više manevarskog prostora i više zahtevao da se čuje njegov glas bio u Kriznom štabu. Ali u ovoj situaciju, ovo što se sad radi – nedozvoljeno se kasni i mere će biti nesumnjivo mnogo blaže nego što su lekari zahtevali“, smatra Radovanović.\nA na pitanje da li se situacija poboljšava u poslednjih nedelju dana, kao što nas o tome obaveštavaju zvanični organi, on navodi da je „veoma rezervisan prema zvaničnim brojevima, i zato imam debele razloge“.\n„Što se tiče poslednjih dana, u nedelju i ponedeljak uvek budu manji brojevi (jer se tokom vikenda vrši manje testiranja), tek ćemo videti sutra pravi broj. Ali, dopuštam da se poslednjih dana brojevi manje krivotvore nego ranije, počinje lak pad, ali ako se sad opustimo, onda ćemo imati ponovni porast i onda će ovaj treći talas u profilu imati oblik dvogrbe kamile, imaćemo još jedan vrh, i taj drugi vrh treba sprečiti“, ukazuje Radovanović.\nNa pitanje kada bismo mogli da imamo četvrti talas, on kaže da to sve zavisi od mera.\n„Ako se ignorantski odnosimo, ako se nagdornjavaju dva krila Kriznog štaba a ne preduzimaju se mere, onda ćemo imati povećanje učestalosti i to će biti treći talas kao dvogrba kamila, onda bi se treći talas razvukao do januara i februara. Ali, ako energičnije delujemo počeće da pada intenzitet bolesti. Četvrti talas može biti vrlo blagog intenziteta. Presudno je kako će teći vakcinacija, i ako zaista dobijemo milion doza u januaru i februaru, kao što je obećano, mi smo skoro problem rešili“, zaključuje Radovanović.\nPrethodni tekstDržava dizanjem cena puni kasu\nNaredni tekstVučić: Vakcinacija stanovništva jedan od prioriteta


Seed nagrade u oblasti humanističkih i društvenih nauka - #mladiinfomne\nPozivaju se svi zainteresovani da se prijave za Seed nagrade u oblasti humanističkih i društvenih nauka. Program je namijenjen svim mladim istraživačim u ovoj oblasti.\nDa bi bili dio programa svi zainteresovani moraju posjedovati doktorsku diplomu u nekoj od ovih oblasti, kao i dobro znanje engleskog jezika. Uspješni kandidati će tokom 12 mjeseci sprovoditi istraživanja iz ovih oblasti i dobiće finansijsku podršku u iznosu od 50 hiljada funti. Način prijavljivanja je onlajn, a svoje prijave svi zainteresovani mogu poslati najkasnije do 5. oktobra 2017.\nhumanističke i društvene naukemladiCGnagrade


Želja Saudijske Arabije je da pritiskom na Haririja izazove ozbiljnu političku nestabilnost u Libanu, kako bi se otvorilo još jedno polje sukoba u velikom hladnom ratu koji se odvija na prostoru Persijskog zaliva, ocenjuje istoričar Nemanja Starović.\nLibanski premijer objasnio šta je radio u Rijadu\nPremijer Libana Saad Hariri, koji je objavio da je podneo ostavku, saopštio je da je u Saudijskoj Arabiji bio zato što je želeo da razgovara o budućnosti svoje zemlje i njenom položaju u arapskom regionu, a da su sve ostale pretpostavke obične glasine.\nPremijer Libana Sad el Hariri, koji se nalazi u Saudijskoj Arabiji, gde je saopštio da podnosi ostavku, sastao se sa ruskim ambasadorom u Rijadu Sergejem Kozlovim, saopštila je zvanična predstavnica Ministarstva inostranih poslova Rusije Marija Zaharova.\nIran je danas saopštio da se ne meša u unutrašnje stvari Libana i da komentari koje je juče izneo libanski premijer Saad el Hariri, koji je podneo ostavku pre devet dana, daju nadu da će se on uskoro vratiti kući, izvestila je iranska državna televizija.\nFrancuski ministar spoljnih poslova: Hariri nije u kućnom pritvoru u Saudijskoj Arabiji\nFrancuski ministar spoljnih poslova Žan-Iv le Drijan izrazio je danas uverenje da se bivši libanski premijer Saad el Hariri ne nalazi u kućnom pritvoru u Saudijskoj Arabiji i da mu nije određeno nikakvo posebno ograničenje kretanja.\nIzrael preti prekidom finansiranja UN\nTokom prve posete generalnog sekretara UN Antonija Gutereša Izraelu biće objavljeno da zemlja „neće tolerisati predrasude prema njoj“ u okviru ove organizacije, izjavila je zamenica ministra spoljnih poslova Izraela Cipi Hotoveli.\nLibanski predsednik je objavio prekid vatre u okviru ofanzive na pozicije terorističke grupe DAEŠ na severoistočnoj granici sa Sirijom, javila je agencija Rojters, pozivajući se na saopštenje vojske.\nUhapšen džihadista koji je planirao napade na vojsku\nLibanska vojska saopštila je danas da je uhapsila osumnjičenog pripadnika DAEŠ-a koji je optužen za planiranje napada na libanske trupe.\nHezbolah koristi iranske dronove u Siriji (video)\nLibanska televizija „Manar“, koja pripada pokretu Hezbolah, objavila je snimak na kojem se vidi upotreba dronova u borbama protiv DAEŠ-a.


Petersen upravljanje budžetom prenio na kosovskog premijera\nŠef UNMIK-a Soren Jesen Petersen proglasio je uredbu o uspostavljanju ekonomskog i poreskog saveta Kosova, čime su ovlaštenja iz oblasti ekonomske i poreske politike sa međunarodnih, prenete na privremene institucije Kosova.\nUredbom o uspostavljanju ekonomskog i poreskog saveta Kosova, koju je administrator Petersen potpisao još 15. jula, premijeru Bajramu Kosumiju omogućeno je da u potpunosti rukovodi kosovskim budžetom i vrši kontrolu protoka novca, što je do sada bio zadatak UNMIK-a.\nU posebnom saopštenju izdatom povodom proglašenja uredbe, navodi se da amandmani na uredbu formulišu transfer nadležnosti koji se odnosi na ekonomski i poreski savet. Od sada će sastancima saveta predsedavati kosovski premijer, a pomoćne usluge sekretarijata Savetu, koje su do sada bile odgovornost UNMIK-a ubuduće će pružati vlada.\nOdluka o transferu plod je saradnje UNMIK-a i kosovske vlade, a sve u cilju pružanja većih prava privremenim institucijama Kosova.\nNosilac srpske liste za Kosovo i Metohiju Oliver Ivanović nije iznenadjen Petersenovom odlukom, te u tom kontekstu za Glas Amerike kaže da je poslednja odluka u konceptu prenosa prenosivih ovlašćenja ,ali da je bitno da UNMIK zadrži rezervisana ovlašćenja čiji bi eventualni prenos mogao da pruži elemente državnosti Kosovu.